ŠESTI FESTIVAL NAUKE ,,DAJ(T)E SE NA ZNANJE” | Ritam Grada - vesti Kragujevac\nŠESTI FESTIVAL NAUKE ,,DAJ(T)E SE NA ZNANJE”\n- Ivan Hijavata Radulović - Mar 13, 2018\nU petak, 16.03.2018.godine održaće se šesti po redu Festival nauke u Prvoj kragujevačkoj gimnaziji. Realizaciju ove manifestacije, podržao je i pomogao CENTAR ZA PROMOCIJU NAUKE- Republike Srbije sa sedištem u Beogradu. Realizacijom projekta iz oblasti promocije i popularizacije nauke u 2017. godini Prvoj kragujevačkoj gimnaziji je od strane Centra obezbeđena finansijska podrška za sprovođenje aktivnosti planiranih Projektom.\nKako bi iz više uglova sagledali ,,ČOVEKA MODERNOG DOBA” što je moto ovogodišnjeg festivala, potrudiće se da mnogobrojni učenici škole svojim inovacijama privuku pažnju posetilaca. Izuzetna ostvarenja iz oblasti primenjene fizike i elektronike, članova istoimene sekcije oduševiće one koji vole svet robotike.\nOčekuje se oko 200 izlagača i učesnika Festivala, a na stručnom skupu pod nazivom ,,Kako škola izlazi u susret potrebama modernog doba” očekujemo 15 kratkih predavanja o neposrednom iskustvu u radu sa učenicima uz primenu novih nastavnih metoda.\nSvoje radove i eksperimente prikazaće učenici i nastavnici srednjih škola iz Kragujevca: Medicinska škola, Prva tehnička škola i Druga tehnička škola, ali i iz drugih gradova kao što su gimnazije iz Beograda, Kraljeva, Novog Sada i Požege.\nGostuju škole iz sledećih država : Gimnazija iz Kotora – Crna Gora kao učesnik, a u ulozi posmatrača ove godine i gosti iz Bugarske.\nModernizacija u svetu visokog obrazovanja, predstaviće se kroz prezentacije mnogih fakulteta Univerziteta u Kragujevcu, kao što su PMF (svi instituti) i Fakultet Inženjerskih nauka.\nFestival se otvara u 10:00h, tačnije:\n10:00 – 10:30 h Otvaranje Festivala i pozdravni govor direktorke Slavice Marković\n10:30 – 16:00 h Eksperimenti, izložbe, radionice, prezentacije …\n10:30 – 15:30 h Skup ,, Kako škola izlazi u susret potrebama modernog doba”\n15:30 – 16:00 h Proglašavanje pobednika i dodela nagrada\n16:00 h Zatvaranje Festivala\nPozivamo Vas da im se pridružite kako bi zajedno zakoračili u budućnost.\nDAJ(T)E SE NA ZNANJE\nOva profesorka iz Kragujevca se bori za nagradu najboljeg nastavnika na svetu (FOTO)\nDonatorski doručak za obnovu Prve kragujevačke gimnazije


DJI Mavic Air Part 01 Baterija cena, cene Srbija, prodaja Beograd Novi Sad Niš\nDJI Mavic Air Part 01 Baterija cene\ncena 9.600,00 din | prodavnica (1)\nEPonuda nije internet prodavnica već Vam omogućava da brzo i lako nađete DJI Mavic Air Part 01 Baterija po najjeftinijoj ceni. Naš cilj je da kupci budu što bolje informisani o ponudi DJI Mavic Air Part 01 Baterija na tržištu Srbije. Vrlo lako nalazite željeni proizvod za kategoriju Dronovi cene, ne morate da lutate od sajta do sajta za DJI Dronovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za DJI Mavic Air Part 01 Baterija sa PRODAVCEM. EPonuda ne može da garantuje potpunu tačnost specifikacije i slika za DJI Mavic Air Part 01 Baterija. Pre kupovine, podatke za DJI Mavic Air Part 01 Baterija proverite na sajtu PROIZVOĐAČA.


Javnim preduzećima potreban profesionalni menadžment - Ekonomija - Dnevni list Danas\nPočetna » Ekonomija » Javnim preduzećima potreban profesionalni menadžment\nŽužana Hargitai, direktorka Evropske banke za obnovu i razvoj (EBRD) za Zapadni Balkan\nJavnim preduzećima potreban profesionalni menadžment\nBrži i stabilniji rast jedan je od prioriteta Srbije jer doprinosi da se podigne životni standard i zadrže talentovani ljudi u Srbiji.\n0Piše: Miloš Obradović 03. marta 2020. 11.00\nKljučno je da se javne investicije održe na visokom nivou, jer pomažu da se unapredi saobraćajna, energetska i komunalna infrastruktura, koje su neophodne kako bi privatni sektor bio konkurentniji.\nPored pravovremene implementacije ovih projekata, izuzetno je važno osigurati i vrednost za novac, npr. kvalitetom javnih nabavki i uzimajući u obzir troškove održavanja, kaže za Danas Žužana Hargitai, direktorka EBRD za Zapadni Balkan.\nProšle godine jedan od glavnih tema u Srbiji bila je kako dostići visoke i održive stope rasta. Da li je Srbija sada na putu takvog rasta? Šta bi trebalo da bude sledeći korak?\nSnažan i stabilan rast zahteva bolje upravljanje na svim nivoima ekonomije. Preduzeća u državnom vlasništvu mogu da budu efikasnija sa profesionalnim menadžmentom, pružaju bolje usluge i doprinose većem rastu. Dodatne reforme poslovnog okruženja, posebno u sektoru MSP koji zapošljava najviše ljudi u Srbiji, važne su za povećanje domaćih investicija, koje su i dalje na niskom nivou. Jedan primer je reforma poslovnih inspekcija, koju EBRD podržava.\nBržem rastu takođe može doprineti razvoj finansijskog tržišta. Vlada radi na strategiji razvoja tržišta kapitala i EBRD će podržati njenu implementaciju savetima i investicijama.\nEBRD će pomoći vladi u reformi državnih preduzeća. Šta ste prepoznali kao glavne probleme u državnim preduzećima?\nU Srbiji sektor državnih preduzeća i dalje igra kritičnu ulogu u ekonomiji i veći je nego u većini drugih zemalja Centralne i Jugoistočne Evrope i u pogledu zaposlenosti i proizvodnje. Srpska javna preduzeća takođe pokazuju slabije rezultate u odnosu na ona iz privatnog sektora, a poboljšanje njihovih performansi može značajno, skoro dva odsto povećati BDP.\nPotrebna je profesionalizacija nadzornih odbora, praćena povećanjem njihovih ovlašćenja kako bi država mogla da se osloni na njih za ključne odluke. Takođe bi trebalo ojačati interne kontrole i učiniti ih nezavisnim. Međutim, često je pitanje kako se zakon sprovodi. Većina državnih preduzeća još uvek nema propisno imenovanog generalnog direktora. Verujemo da očekivanja države od državnih preduzeća mogu jasnije da se definišu, što bi trebalo da dovede do njihove veće efikasnosti ili, ako se njima loše upravlja, do jasnih posledica za menadžere.\nEU je najavila svoju Zelenu agendu, ali šta bi mogla biti Zelena agenda za Srbiju?\nEBRD upravo završava svoje planove za Zelenu agendu za Zapadni Balkan u okviru razgovora sa Evropskom komisijom. Nekoliko oblasti iz Zelene agende EU koje su takođe relevantne za Srbiju: energetska efikasnost, posebno za građevinski sektor koji troši trećinu ukupne energije u zemlji, zeleni gradovi koji omogućavaju održiv urbani razvoj, cirkularna ekonomija kroz poboljšane tehnologija i zakonodavnog okvira za upravljanje otpadom, proširenje daljinskog grejanja i povećanje upotrebe solarne i geotermalne energije, povećanje proizvodnje obnovljivih izvora energije, posebno solarne i energije vetra. Takođe potrebno je početi sa razmišljanjem o pravednoj tranziciji u regionima uglja, što je nova tema u kojoj sarađujemo sa Evropskom komisijom i Svetskom bankom.\nEBRD je već pružio savete i finansiranje za sve oblasti osim poslednje. Udeo finansiranja zelenih projekata već je dostigao 42 odsto ukupnog finansiranja u 2019. i videli smo veliku potražnju za našim finansiranjem i savetima od državnih i opštinskih vlasti, javnih preduzeća, privatnih kompanija i poslovnih banaka u Srbiji. Jedan od značajnijih projekata koji je već u implementaciji je sanacija deponije Vinča i izgradnja sistema za proizvodnju energije iz otpada. Slični projekti postoje u mnogim gradovima od Tuluza u Francuskoj do novog projekta u Olsztynu u Poljskoj i zadovoljni smo da će i u Srbiji biti primenjena savremena tehnologija u skladu sa EU standardima, što će doprineti da se znatno smanji zagađenje vazduha koje proizvodi 49-godišnja nesanitarna deponija u Vinči.\nKakvi su planovi EBRD-a za 2020. godinu u Srbiji? Koji će projekti imati prioritete u finansiranju?\nNastavićemo odličnu saradnju sa poslovnim bankama i lizing kompanijama na finansiranju, garancijama i savetima za MSP, a podržaćemo i strane i domaće kompanije direktnim investicijama i savetima o obuci mladih i efikasnom upravljanju resursa. Planirano je i finansiranje širenja mreže daljinskog grejanja i ulaganja u energetsku efikasnost stanova. Razgovaramo o investiranju u komunalnu infrastrukturu sa Novim Sadom, Pančevom i Nišom i nadam se da ćemo to učiniti i u Beogradu. Konačno, treba podržati dve velike investicije: program pametnog merenja u EPS-u i autoput Niš-Merdare. U 2019. godini obezbedili smo rekordnih 516 miliona evra finansiranja, a izgleda da ćemo 2020. dostići novi rekord – dajući svoj doprinos ubrzanju ekonomskog rasta u Srbiji i poboljšanju života građana.\njavna preduzeća, Kopaonik biznis forum, menadzment, Žužana Hargitai


KIA Sportage 2014, ekskluzivno – Nacionalna Klasa\nPočetna Tekstovi Auto-Moto Izveštaji KIA Sportage 2014, ekskluzivno\nKIA Sportage 2014, ekskluzivno\nZnačajno pre svetske premijere u Ženevi, domaće KIA predstavništvo je organizovalo promociju modela Sportage za 2014. godinu. Tako su domaći novinari imali ekskluzivnu priliku da vide i probaju novi model, i to pre kolega u istočnoj Evropi, što je retkost kada je naše tržište u pitanju.\nTakođe, KIA kod nas ima običaj da konferencije za novinare i prezentacije ne pravi samo iz jednog razloga, pa je jedna od tema, pored novog Sportage-a, bila vezana za KIA prodajne rezultate u prošloj godini i projekciju dešavanja u tekućoj godini. Interesantno, KIA je zadovoljna svojim prodajnim rezultatima i pored evidentnog pada prodaje.\nDakle, prodaja je manja, ali je procentualno KIA udeo tržišta veći nego ranije, i to čak za jedan procenat u odnosu na 2012. godinu. S obzirom da se dosta optimistički procenjuje da smo kao tržište dostigli “dno” kada je u pitanju prodaja i da neće više opadati, KIA očekuje dalji rast tržišnog udela, gde se očekuje da on bude ukupno 6% na kraju 2015. godine (za 1,5% više nego na kraju 2013. godine). Za ove rezultate, KIA smatra da je Peter Schreyer jedan od najzaslužnijih, jer je po pitanju dizajna dramatično unapredio sve modele i popravio KIA brand imidž. Naravno, sva moguća sponzorstva raznih svetskih sportskih događaja nikako nisu na odmet.\nKako je KIA u prethodnom periodu već uvela nove generacije gotovo svih svojih modela, jasno da nas sada očekuju samo restilizacije i lagane korekcije. Tako model Sportage za 2014. godinu na prvi, pa i na drugi pogled, ne izgleda da ima nekih uočljivijih noviteta. Ipak, kada se malo bolje analizira, mogu se primetiti korekcije na prednjoj masci (zanimljiv “gril”dizajn), gde je KIA logo sada uočljiviji.\nLED svetla su sada standardna opcija, a to se najbolje vidi na zadnjoj svetlosnoj grupi čiji je unutrašnji dizajn promenjen i modernizovan. Tu je i novi set felni koje takođe doprinose boljem izgledu, ali je to generalno sve po pitanju spoljašnjeg izgleda.\nSportage već ima atraktivan dizajn, pa se procenilo da veće korekcije nisu potrebne. Daleko veći fokus je “bačen” na kabinu i njen izgled, odnosno na unapređenje tehnoloških IT mogućnosti. Centralni deo table i konzole je promenjen sa dosta kvalitetnijim materijalima (sa novim opcijama za boju i vrstu kože), unapređen NAVTEQ navigacioni uređaj (sa besplatnim update-om mapa u toku trajanja garancije) i SuperVison veći kolor ekran (4,2 inča). U stvari ovaj ekran predstavlja instrument tablu, dok se opcioni navigacioni uređaj koristi poseban 7″ ekran.\nI po pitanu vozačkih elemenata, ima nekoliko noviteta. Ubačena je dodatna opcija za podešavanja jačine serva, poboljšan je ABS i ESP softver uz poboljšanu stabilnost pri naglim kočenjima. Dosta truda je uloženo u povećanje komfora kroz smanjenje buke, pa tako prednje staklo ima dodatnu zvučnu izolaciju, a urađene su i razne druge optimizacije na karoseriji kao bi vožnja bila tiša. Što se motora tiče, ponuda je ista kao i ranije, uz jedan novi benzinski motor koji je ubačen u ponudu. Tako se pored proverenih 1.6 GDI benzinskog (135 KS), 1.7 CRDI i 2.0 CRDI (115, 136 i 184 KS) motora, sada može naručiti i 2.0 GDI benzinac sa 166 KS. 1.7 CRDI je najpopularnija opcija, a od novog 2.0 GDI se očekuje da bude zastpljen u malom procentu kada su u pitanju novi Spotage modeli.\nPočetna cena novog modela sa 1.6 GDI benzincem i Cool paketom opreme je 21940 evra. Za najjači 2.0 CRDI model sa “Luxury” opremom potrebno je izdvojiti 36990 evra, što čini raspon cena dosta velikim pa svako eventualno zainteresovan za kupovinu može da nađe svoju meru.\nDa, 4×4 pogon se doplaćuje 2000 evra, a dostupan je samo uz 2.0 CRDI i GDI motore. Kako bi dodatno motivisala kupce, KIA je za predstojeći sajam pripremila dodatne popuste u vidu džokera kojima je moguće uticati na cenu.\nPrethodni tekstStiže novi Audi S3 kabriolet\nSledeći tekstPredstavljen Pežo 308


DPS u Prijepolju predstavila plan i program za naredne četiri godine - PPmedia\nPosted on\t9 јуна, 2020 12:00 pm by adminpp033\nPrijepolje – Demokratska partija Sandžaka predstavila je plan i program rešavanja problema i daljeg razvoja Prijepolja za naredne četiri godine.\nProgram obuhvata 13 tačaka, a nosilac liste ove partije je dr Zulkefil Sadović, koji je najavio kandidaturu za predsednika opštine.\nNa današnjoj konferenciji za medije dr Sadović je istakao najveće probleme Brodareva i Prijepolja, kao i konkretne mere da bi se isti rešili.\n„Na prvom mestu programa Demokratske partije Sandžaka stavili smo zaštitu životne sredine, ne bežimo od odgovornosti da se uhvatimo u koštac sa najvećim problemima kao što je deponija u Stanjevima”, kazao je Sadović.\nPrema njegovim rečima u domenu zaštite životne sredine, nije samo deponija u Stanjevima, nego da se unapredi kanalizaciona infrastruktura, izgradnja toplane na biomasu, zaustavljanje mini hidro elektarana na zaštićenim područjima.\nInače, program „DPS-Dr Zukefil Bato Sadović”, između ostalih je najavio je završetak započetih radova na zgradi opštine, mostu i obaloutvrda u Šarampovu, kružni tok i most na Кolovratu, kao i put ka Seljašnici. Programom su predstavljeni i problemi pasa lutalica, kao trajno rešenje, otvaranje azila, zatim sport, gradski saobraćaj i zdravstvo.\nU okviru programa zdravstva u planu je nabavka savremene medicinske opreme, zatim uskladiti odlazak specijalista u penzije i davanje specijalizacije.\nProgram ove partije, takođe je zapošljavanje, briga o deci i mladima, poljoprivreda, kao i borba protiv svih vrsta diskriminacije u okviru koje treba unaprediti položaj osetljivih društvenih grupa, ulljučivanje Romske nacionalne manjine u politički život Prijepolja i sve Romske organizacije u našoj zemlji i svetu.\nКada je informisanje u pitanju potrebno je osigurati pravovremeno, realno i objektivno obaveštavanje medija na dnevnom nivou o opštinskim aktivnostima, izabrati osobu za odnose sa javnošću, kao i finasiranje medija na osnovu njihove gledanosti, čitanosti i praćenja u ovoj oopštini.


RTS :: Agasi o svom iskustvu i radu sa Đokovićem\nTenis Agasi o svom iskustvu i radu sa Đokovićem\nAgasi o svom iskustvu i radu sa Đokovićem\nponedeljak, 19. jun 2017, 08:34 -> 10:10\nNovi trener Novaka Đokovića, Andre Agasi koji je poslednjih dana u centru pažnje italijanskih medija, u specijalnom intervjuu za italijanski "Skaj" osvrnuo se na svoju tenisku karijeru i lično iskustvo u prevazilaženju krize. Agasi, koji je pre nekoliko nedelja počeo da trenira Đokovića, istakao je da to čini samo iz zadovoljstva i činjenice da bi povratak Đokovića na vrh mnogo značio za svetski tenis.\nU intervjuu Agasi se osvrnuo na sopstveni primer u teniskoj karijeri obeleženoj upravo velikim usponom do vrha, potom padom zbog zasićenosti i pritiska koji je osećao ali i povratkom posle prevaziđene krize, što je sve detaljno opisao u karakterističnoj biografiji.\nOn je potom opisao kako je izgledala "borba" sa sportom kojim se bavio, kao i pritiskom strogog oca. A posebno je istakao da je karakteristika velikih igrača upravo sposobnost da se posle krize vrate na pobedničke staze.\nIpak, karijeru je završio kao jedan od najuspešnijih tenisera svih vremena, ali postoji neko još bolji - njegova žena Štefi Graf.\n(ponedeljak, 19. jun 2017, 15:17)\n(ponedeljak, 19. jun 2017, 13:36)\n(ponedeljak, 19. jun 2017, 11:56)\n(ponedeljak, 19. jun 2017, 11:30)\n(ponedeljak, 19. jun 2017, 11:14)\n(ponedeljak, 19. jun 2017, 10:09)\n1 Rafael Nadal, kralj rimske šljake\n2 Novak: „Nije toliko velika razika između nas dvojice“\n3 Odlični Đoković poražen od Nadala u polufinalu Rima\n4 Đoković i Nadal, nastavak jednog velikog rivalstva\n5 Novak posle maratona savladao Nišikorija, sledeći je Nadal


Zaštita konkurencije - Belox Advisory Services\nHome / Usluge / Zaštita konkurencije\nNovi Zakon o zaštiti konkurencije je stupio na snagu 1. novembra 2009. godine. Na osnovu njega Komisiji za zaštitu konkurencije (KZK) su data mnogo veća ovlašćenja u odnosu na prethodni zakon. Po novom zakonu KZK može da izriče kazne koje iznose i do 10% ukupnog godišnjeg prihoda preduzeća, uključujući i prihode povezanih pravnih lica.\nMi pomažemo našim klijentima da precizno i na osnovu ekonomskih karakteristika definišu relevantno tržište i prilagode svoje poslovanje propisima iz oblasti zaštite konkurencije. Centralni deo našeg savetovanja zasniva se na detaljnom prikazu i analizi Evropske prakse iz ove oblasti.\nRelevantno tršište je prvi element koji se uzima u obzir u slučaju postojanja sumnje da je izvršena povrede Zakona o zaštiti konkurencije. Naše usluge obuhvataju definiciju i analizu relevantnog tržišta i određivanje strukture tržišta.\nUU smislu Zakona o zaštiti konkurencije koncentracija učesnika na tržištu nastaje u slučajevima promene kontrole nad učesnikom na tržištu na dugoročnoj osnovi kao posledica spajanja i pripajanja . Koncentracija mora biti prijavljena...\nZakon o zaštiti konkurencije zabranjuje sklapanje sporazuma koji imaju za posledicu ograničavanje, narušavanje ili sprečavanje konkurencije na tržištu. Belox pruža detaljne analize ekonomske efikasnosti takvih sporazuma i dokazuje da li je...\nPutem sveobuhvatne pravne i ekonomske analize moguće je oceniti da li se poslovne aktivnosti određenog privrednog subjekta odvijaju u skladu sa Zakonom o zaštiti konkurencije. Pomažemo našim klijentima da usklade svoje poslovne aktivnosti sa...\nNe preživljava ni najjača vrsta, ni ona najinteligentnija, već ona vrsta koja ima najveću mogućnost prilagođavanja promenama.


PDP: Premijerko, i vi morate otići | Banjaluka.net\nPDP: Premijerko, i vi morate otići\nPartija demokratskog progresa smatra da poslednje izjave predsjednice vlade Republike Srpske Željke Cvijanović pokazuju da je ona potpuno konfuzna i dezorjentisana, jer je samo prije tri dana rekla da SNSD jedva čeka izbore, a juče je poručila da od izbora nema ništa.\n– Očigledno je da je Željka Cvijanović potpuno izgubljena u vremenu i prostoru, a moguće je da joj razni savjetnici pišu i dostavljaju izjave da ih pročita, što dovodi do njene potpune nekonzistentnosti – navodi PDP u svom saopštenju.\nPDP poziva gospođu Cvijanović da, zajedno sa predsjednikom Dodikom i svojim SNSD-om, izađe na prijevremene izbore i da se uvjeri da Republika Srpska želi odlazak režima koji je unesrećio ovaj narod.\n– Njena vlada, nastala na kupovini poslanika i najgoroj vrsti korupcije, mora otići ako želimo bilo kakav napredak, što potvrđuju najnoviji režimski pljačkaški pohodi zabilježeni u aferi Mital – navodi se dalje u saopštenju PDP-a.\nPDP još jednom potvrđuje svoju spremnost na izbore i poziva predsjednika Republike Srpske da ih, ako se ne plaši izbornog debakla, raspiše odmah, navodi se dalje u saopštenju PDP-a.


Home Politika BiH Anis Ajdinović: Moguće je ukidanje policijskog sata\nAnis Ajdinović, direktor Federalne uprave za inspekcijske poslove, u intervjuu za Oslobođenje, je kazao da je moguće ukidanje policijskog sata u FBiH.\nAjdinović je istakao da podijeliti mišljenje sa stručnim kolegama, a to su epidemiolozi i članovi Kriznog štaba koji će razmotriti sve okolnosti i činjenice.\n“Mišljenja sam da se situacija poboljšava zahvaljujući prevashodno mjerama Federalnog kriznog štaba. Tu imamo i naš mukotrpni angažman, tako da pretpostavljam da će o pitanju ukidanja policijskog sata kolege donijeti ispravne odluke”, rekao je Ajdinović.\n”Koliko god je teško privrednim subjektima pridržavati se epidemioloških mjera, toliko je teže i inspektoru obavljati inspekcijski nadzor, posebno u situaciji kad mora biti represivan. Mogu s ponosom reći da ovu krizu držimo pod kontrolom, međutim bili smo primorani u desetak slučajeva zatražiti intervenciju policijskih službenika, najviše u KS-u”, kazao je Ajdinović.\nPrevious articleVIC: Kriške\nNext articleAustrija donira milion eura za migrante u BIH


Imran Kan proglasio pobedu na izborima u Pakistanu - Sputnjik Srbija\nImran Kan proglasio pobedu na izborima u Pakistanu\n16:00 26.07.2018 Preuzmite kraći link\nPakistanski političar, bivša zvezda kriketa, Imran Kan proglasio je pobedu svoje partije na parlamentarnim izborima, obećavši „novi“ Pakistan, posle glasanja koje prate optužbe da je namešteno.\nPakistan: U napadu na političkom skupu 12 mrtvih, 50 ranjenih\nKan koji ima za cilj da bude novi premijer, izjavio je u televizijskom obraćanju naciji: „Zahvaljujući Bogu, pobedili smo i bili smo uspešni“.\nPakistanska izborna komisija još nije objavila zvanične konačne rezultate, ali Kan ima vođstvo prema projekcijama mnogih TV stanica, iako se još ne zna da li će njegova Tehrik e-insaf partija (PTI) osvojiti prostu većinu ili će morati da formira koalicionu vladu.\nViše od desetinu pakistanskih televizija na osnovu sopstvenih projekcija izveštavaju da bi Kanova partija trebalo da osvoji 119 od 270 mesta u Parlamentu, za koliko se održavalo glasanje.\nU Donjem domu parlamenta ima 342 mesta, među kojima su mesta rezervisana za žene i manjine, dok je glasanje za dva mesta podloženo, jer je jedan kandidat preminuo tokom kampanje, a drugi bio diskvalifikovan.\nImran Kan, Pakistan


VojvodinaCafe - Najviše stranih investicija u Staroj Pazovi\nNajviše stranih investicija u Staroj Pazovi\nVest objavljena: 20.02.2015 13:29\nStara Pazova ima najviše stranih investicija u Vojvodini i sve češće se svrstava među najuspešnije opštine u Srbiji. U posledljih godinu i po, strani investitori su u izgradnju proizvodnih pogona i distributivnih centara u ovom mestu uložili oko 150 miliona evra. Domaće kompanije investirale su gotovo 30 miliona evra. Dozvole, do 30 dana, mamac za investitore. Do kraja godine još 1.000 zaposlenih\nTome su svakako kumovali blizina Beograda i auto-puta, ali Đorđe Radinović (54), prvi čovek opštine, ključ uspeha vidi u dobroj organizaciji administracije. Lokacijske i dozvole za izgradnju investitori ovde dobijaju za najkasnije 30 dana, što je, ispostavilo se, bio pravi mamac. Tako će u industrijskoj zoni, na površini od 1.500 hektara, kad se do kraja godine završe započeti objekti, biti otvoreno oko hiljadu novih radnih mesta, što će za skoro trećinu umanjiti 3.637 evidentiranih u Nacionalnoj službi za zapošljavanje.\n- Za dve i po godine otvorili smo 3.200 radnih mesta - kaže Radinović. - Lokalna samouprava učinila je mnogo da strani investitori budu zadovoljni, a pravi primer je "Delez grupa" koja je ovde izgradila najveći distributivni centar na Balkanu i uložila 50 miliona evra. Planiraju da do 2020. godine zaposle više od 750 radnika. Nemačka kompanija "Lidl", takođe gradi distributivni centar. Na 20 hektara uposliće između 450 i 500 radnika. "Delta DMD" već od 1. marta prima 200 radnika, a kompanija "Strejt Nova", koja proizvodi auto-delove, povećala je broj zaposlenih za 120 - nabraja Radinović. - Obećali smo građanima da ćemo u ovom mandatu zaposliti do 4.500 ljudi i to obećanje ćemo i ispuniti.\nProsečna plata u Staroj Pazovi premašila je 40.000 dinara, pa ne čudi što je jedna od retkih opština u kojoj se broj stanovnika uvećava. Prema poslednjem popisu od pre četiri godine, ovde živi više od 70.000 ljudi.


Predsednik Thaçi: Učlanjenje u EU obezbeđuje dugoročan mir u regionu - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi: Učlanjenje u EU obezbeđuje dugoročan mir u regionu\nSkoplje, 27. april 2018. godine – Predsednik Republike Kosovo, Hashim Thaçi učestvovao je danas na sastanku lidera regiona, koji je održan u Skoplju, u okviru procesa Brdo- Brioni. Na ovom Samitu su učestvovali predsednik Evropskog saveta, Donald Tusk i bugarski premijer Boyko Borissov, koja je ujedno i država koja predsedava Predsedništvom EU.\nU njegovom govoru predsednik Thaçi je rekao da ovaj Samit šalje poruku svima da se naš region promenio i da je primer pozitivnih događaja, pominjući organizovanje mnogih regionalnih sastanaka poslednjih meseci.\n„Svi ovi sastanci su učinili jasnim svima da zemlje Balkana danas komuniciraju, razgovaraju, vode dijalog jedna sa drugom, kao sredstva za rešavanje otvorenih pitanja koja imamo. Ali, i kao sredstvo da jasno iskažu naše težnje o našoj budućnost“, istakao je on.\nŠef države je rekao da Brdo-Brioni služe kao inkubator iz kojeg dolaze mnogobrojne ideje i inicijative koje su nakon toga dobile oblik regionalne, a i šire saradnje.\n„Iznad svega, ovde je potvrđeno, od strane svih, da je naša zajednička težnja učlanjenje naših zemalja u Evropsku uniju. Ovo učlanjenje znači određivanje za stabilan mir, stabilnost, razvoj i prosperitet svih naših građana“, dodao je predsednik Thaçi.\nPrema njegovom mišljenju, svi su pozdravili Strategiju Evropske komisije, koja je 15 godina nakon Samita u Solunu, ponovo potvrdila jasno da su svim zemljama Zapadnog Balkana otvorena vrata da se učlane u EU.\n„Samit u Sofiji, EU i Zapadnog Balkana, ima istorijski karakter i on je izuzetna mogućnost za sve nas“, dodao je on,\nPredsednik Thaçi je dodao da iz ovog Samita treba da izvučemo mogući maksimum, kako u pitanjima koja su povezana sa poboljšanjem infrastrukture, energije, povezanošću, digitalizacijom, saradnje mladih, obrazovanjem i dr.\n„Iznad svega, mi treba da državama članicama EU stavimo na znanje da mi kao države članice i one koje teže učlanjenju u EU, smo spremne na učlanjenje u Evropsku uniju“, istakao je predsednik Thaçi, dodajući da sada treba pažljivo iskoristiti i bez gubljenja vremena u ovom stvorenom pozitivnom trenutku.\nPrema njegovom mišljenju, ukoliko mi i EU kasnimo, onda drugi, koji nemaju pozitivne agende za region, vrše uticaj na naš region.\nPredsednik Thaçi je istakao da smo mi na Kosovu posvećeni izvršavanju naših dužnosti. „Dozvolite mi da naglasim da je među našim poslednjim uspesima bila ratifikacija Sporazuma o demarkaciji granice sa Crnom Gorom, među nama, bez posredovanja neke treće stranke“, dodao je predsednik.\nŠef države je rekao da Kosovo ostaje i dalje posvećeno procesu dijaloga između Kosova i Srbije, i tražimo konačan, pravno obavezujući sporazum za obe stranke.\nPredsednik Thaçi je ponovio da nema druge alternative osim dijaloga. „Mi smo sretni da zaključimo poglavlje nesporazuma, neprijateljstava, sukoba i da otvorimo poglavlje saradnje, dobrog susedstva i pomirenja“, dodao je prvi čovek države.\nGovoreći o Zajednici opština sa srpskom većinom, predsednik Thaçi je rekao da su nekoliko nedelja ranije, institucije Republike Kosovo stavile u funkciju Menadžerski tim, koji je nadležan za sastavljanje nacrta Statuta Zajednice opština sa srpskom većinom na Kosovu.\n„Očekuje se da će se sastavljanje statuta završiti za 4 meseca, kako je predviđeno Sporazumom u Briselu. Osnivanje Zajednice podrazumeva sprovođenje svih sporazuma postignutih u Kosovu sa strane Kosova. mi se nadamo da će ovako nešto ohrabriti i Srbiju da u praksi sprovede sve sporazume“, dodao je on.\nPredsednik je pozdravio zajedničku deklarciju koja će se poslati sa ovog Samita, a prema njegovom mišljenju Deklaracija najbolje sadrži našu odlučnost i našu težnju.\n„Šta više, izjava čini jasnim da smo napravili velike korake napred, kao države i kao region. Tražimo da ovi koraci dobiju priznanje, među nama, ali i u svetu, posebno od strane Evropske unije i država članica EU“, rekao je on.\nNa kraju, predsednik Thaçi je rekao da pozdravlja spremnost Brisela da prihvati ono što smo nekoliko puta na ovom forumu rekli, da će Evropska unija biti potpuna samo kada i države Jugoistočne Evrpe budu deo ove zajednice.\nU okviru ovog Samita, predsednik Thaçi je održao sastanke sa njegovim homolozima iz regiona i država EU.


» Najgledaniji film 2009. je…\nNajgledaniji film 2009. je…\nFilm o dečaku čarobnjaku „Hari Poter i polukrvni princ“ najgledanije je ostvarenje ove godine u svetskim bioskopima.\nSa zaradom od 929.4 miliona dolara.\nNa drugom mestu je animirani „Ledeno doba 3: dinosaurusi dolaze“ koji je postigao zaradu od 878.8 miliona dolara, dok je treći najgledaniji ove godine akcioni film „Transformersi 2: osveta poraženog“ sa 833.2 miliona dolara.\nAnimirani „Do neba“ je četvrti sa 662.3 miliona dolara, peti je naučnofantastični triler „2012“ sa 638.6 miliona dolara a na šestom mestu je film o vampirima „Mlad Mesec“ koji je postigao zaradu od\nNa sedmoj poziciji su „Anđeli i demoni“ sa 485.9 miliona dolara, osmo mesto pripalo je komediji „Mamurluk u Vegasu“ koja je u svetu zaradila 459.4 miliona dolara a na devetom mestu je komedija „Luda noć u muzeju 2: bitka kod Smitsonijana“ sa 412.3 miliona dolara.\n„Zvezdane staze“ su na svetskim bioskopskim blagajnama zaradile 385.4 miliona dolara i time zauzele desetu poziciju liste koju je objavio filmski časopis „Skrin“.\nNajgledaniji film „Avatar“ i 9 nominacija za Oskara\nFilm koji je rasplakao muškarce! /video/\nNajgledaniji video na sajtu YouTube je…\nTagovi: [ Hari Poter, najgledaniji film, ova godina, vampiri ]\nNema komentara na “Najgledaniji film 2009. je…”\n« Kada je prvi put pozoveš telefonom…\nU Abu Dabiju tražili od Rijane da se obuče!/video/ »


Održivi razvoj 2018 – Društveno odgovorno poslovanje – put ka uspehu\nOdrživi razvoj 2018 – Društveno odgovorno poslovanje – put ka uspehu\nKonferencija “Održivi razvoj 2018” održana je u sredu, 9. maja u hotelu Holiday Inn u Beogradu i tom prilikom okupila veliki broj kompanija koje posluju u skladu sa principima održivog razvoja.\nKonferenciju je otvorio ministar za rad, zapošljavanje, boračka i socijalna pitanja Zoran Đorđević koji je, govoreći o deficit radne snage u Srbiji, rekao da je jedan od prioriteta tog ministarstva i briga o obrazovanju. Đorđević je rekao da postoji redovna komunikacija sa Ministarstvom prosvete o tome kako će se i na koji način ubuduće školovati kadrovi.\n“Važno je da ne budu školovani stihijski, bez plana, već da ih školujemo u skladu sa potrebama tržišta rada, odnosno potrebama kompanija i poslodavaca“, rekao je Đorđević. On je istakao da Srbija ima problem sa nedostatkom kadrova i da je potrebno zadržati talentovane ljude, ali i stvoriti uslove za privlačenje nove radne snage.\n“Srbija treba da ulaže u mlade ljude koji su natprosečni talenti i da ih zadrži u zemlji“, naveo je ministar.\nKompanija Aqua Viva predstavila je projekat “Pokrenimo našu decu”, a Unicef Srbijaanalizu praksi društveno odgovornog poslovanja usmerenog na decu.\nUčesnici konferenciji bili su: Tijana Koprivica, Delta Holding, Uroš Radojević, Delhaize, Žužana Šandor Milošević, Deltapak, Predrag Milinčić, regionalni direktor kompanije Mars, Milica Begenišić, Telenor fondacija, Sanja Panješković, GSK, Dušan Stojaković, Hemofarm, Dragan Dilparić, Gorenje, Jovana Paljić, Coca-Cola HBC, Siniša Mitrović, Privredna komora Srbije, Neven Marinović, Smart Kolektiv, Prof. Svetlana Vukotić, MEF, Prof. Slobodan Aćimović, Ekonomski fakultet i drugi predstavnici društveno odgovornih kompanija.


Kancelarija za Kosovo: Jahjaga nije došla na Merdare, a neko se o njoj raspitivao\nKancelarija Vlade Srbije za Kosovo je danas saopštila da bivša predsednica Kosova Atifete Jahjaga ni juče ni danas nije pokušala da uđe u centralnu Srbiju i da se "nije pojavila" na prelazu Merdare, prenosi agencija Beta.\n"Atifete Jahjaga se nije pojavila na administrativnom prelazu Merdare, ali se sa teritorije AP KiM juče pojavila neidentifikovana muška osoba u civilnom odelu, opremljena sredstvima veze, koja se kod pripadnika Ministarstva unutrašnjih poslova Srbije raspitivala o detaljima posete", navedeno je u saopštenju Kancelarije.\nDodaje se da su policajci na tom prelazu, sledeći bezbednosne procedure, odmah obavestili pretpostavljene o ovom, kako je navedeno, "pokušaju narušavanja bezbednosti Jahjage".\nVladina Kancelarija za Kosovo je podsetila da su vlasti u Prištini proteklih nekoliko meseci u više navrata, suprotno Sporazumu o posetama zvaničnika i bez ikakvog osnova, "onemogućile boravak građanima i zvaničnicima Srbije na Kosovu".\n"Bez obzira na ta jednostrana kršenja aranžmana dogovorenog u Briselu, Beograd će nastaviti da dosledno sprovodi Sporazum o posetama zvaničnika i sve ostale sporazume", piše u saopštenju.\nBivša predsednica Kosova je izjavila da su srpske vlasti, uz "apsurdno obrazloženje", sprečile njen dolazak u Beograd i učešće na festivalu "Mirdita, dobar dan".\nAtifete Jahjaga je na svom fejsbuk nalogu napisala da su pripreme za njenu posetu Beogradu bile obavljene shodno Sporazumu o posetama visokih zvaničnika koji su Kosovo i Srbija postigli u Briselu.\n"Vlasti Kosova su na vreme i u detalje informisale vlasti u Srbiji, kako je to predviđeno Sporazumom, ali vlasti u Srbiji nisu uspele da se pridržavaju Sporazuma, gazeći ga s ciljem da onemoguće moju posetu", napisala je Jahjaga.\nAgencija Beta je iz diplomatskih izvora u Prištini saznala je da je bivša predsednica Kosova odbila da otputuje u Beograd pošto joj vlasti u Srbiji nisu obezbedile pratnju i obezbeđenje.\nJahjaga je trebalo da u četvrtak doputuje u Beograd da bi danas na festivalu "Mirdita, dobar dan" i učestvovala u predstavljanju knjige "Želim da me čuju Knjiga sećanja s pričama žena koje su preživele silovanja u poslednjem ratu na Kosovu".


Ekonomija - datum: 2018-10-06 AKCIJA NACIONALNOG BIROA OSIGURAVAČA Neregistrovano 1.229 vozila\nU drugoj polovini septembra uspješno je realizovana akcija „Stop neregistrovanim vozilima”, u saradnji Uprave policije MUP-a i Nacionalnog biroa osiguravača (NBOCG). Tokom akcije saobraćajna policija je kontrolisala ukupno 12.926 vozila, a tokom kontrole je utvrđeno da je 595 ovih vozila bilo neregistrovano i da je još u 634 slučaja istekao rok saobraćajnim dozvolama.\n– Ukupno je bilo 1.229 neregistrovanih vozila tokom ove akcije – saopštili su iz NBOCG.\nDirektor NBOCG Boris Šaban podsjetio je da sa Upravom policije već četiri godine realizuju kampanju.\n– Praćenjem stanja u oblasti bezbjednosti saobraćaja došlo se do podataka o značajnom broju neregistrovanih ili vozila kojima nije produžena važnost saobraćajne dozvole, a koja učestvuju u saobraćaju. Ova kampanja je imala za cilj ukazivanje građanima na važnost registrovanja vozila. Neregistrovana vozila po pravilu nijesu tehnički ispravna, te je njihova upotreba u saobraćaju čest uzrok saobraćajnih nezgoda – rekao je Šaban.D.M.


Amazon istražuje zaposlene koji su manipulisali informacijama | PC Press\nAmazon istražuje zaposlene koji su manipulisali informacijama\nPodmićivanje u tehnološkim kompanijama ili njihovim lancima snabdevanja nije ništa novo (postoje brojne priče fabričkih radnika koji puštaju u javnost informacije o nenajavljenim proizvodima), međutim Amazon se bori sa naročito ozbiljnim problemima. U nedelju, The Wall Street Journal objavio je izveštaj koji je otkrio da su prodavci potkupili zaposlene u Amazon-u da bi dobili pristup internim podacima o prodaji ili tražili da izbrišu negativne komentare te da je kompanija započela istragu tim povodom.\nPrema izveštaju, posrednici koriste društvene mreža kao što je WeChat za pronalaženje zaposlenih u Amazon-u, nudeći im gotovinu u zamenu za interne informacije ili za brisanje negativnih komentara. WSJ takođe izveštava da košta oko 300 dolara da se ukloni loš komentar, a trgovački posrednici „(zahtevaju) minimum od pet komentara“ po transakciji. Od zaposlenih u Amazon-u je takođe zatraženo da daju e-mail adrese kupaca koji su ostavili negativne komentare ili da pruže informacije o prodaji kako bi prodavcima pružili prednost protiv svojih konkurenata. Za borbu protiv ovakvog ponašanja, portparol Amazon-a je rekao WSJ da je implementirao „sisteme koji će da ograničavaju i vrše reviziju onoga čemu zaposleni mogu da pristupe.“\nOva praksa „je naročito izražena“ u Kini, iako se istraga kompanije proširuje i na zaposlene u SAD-u. Amazon je, navodno, preduzeo korake kako bi se suprotstavio ovom, uključujući nedavnu zamenu direktora u Kini da bi „iskorenili“ podmićivanje. Međutim, možda će se suočiti sa teškom borbom. Sve veći broj trgovaca povećava prodaju širokog asortimana proizvoda i zadržava cene, ali to takođe vodi ka žustroj konkurenciji gde su neke kompanije voljne da krše zakon kako bi dobili prednost. Kako relativni prihodi imaju tendenciju da budu niži u Kini, radnici Amazon-a mogu biti u iskušenju da uzimaju mito koje bi inače odbili u bogatijim zemljama. Amazon možda neće uspeti da u potpunosti reši ovo pitanje, osim ako ne može da otkrije koji su razlozi za prodaju podataka, a ne da se samo fokusira na „curenje podataka“.\nTagovi: amazon, Kina, Prodaja informacija, SAD\n← Facebook zapošljava direktora za zaštitu ljudskih prava\nPrepoznati rezultati Srbije na putu digitalne transformacije →


Faktor | Kalem: Pokrenuli smo kapitalne projekte na koje se u Sarajevu čekalo decenijama\nKalem: Pokrenuli smo kapitalne projekte na koje se u Sarajevu čekalo decenijama\n05.01.2021. / 12:14\nMinistar saobraćaja u Vladi Kantona Sarajevo Adi Kalem kaže da je u kratkom mandatu i usprkos činjenici da je na čelo ministarstva došao neposredno pred početak vanredne situacije, započeo ili realizirao brojne projekte na koje je Kanton Sarajevo čekao godinama.\nKao jedan od tih projekata navodi nabavku novih tramvaja i trolejbusa.\n- Naš cilj je bio da vozni park dovedemo u stanje koje zadovoljava evropske standarde kvaliteta. Prije svega, kada je riječ o tramvajima, u pitanju je nabavka 15 novih vozila, vrijednost ovog projekta je 30 miliona EUR. Raspisan je javni poziv po EBRD procedurama, izvršena je evaulacija prispjelih ponuda u predkvalifikacijama i nastavljena daljna procedura javnog poziva. Očekujemo se izbor dobavljača bude završen do aprila, a Ugovor mjesec dana kasnije. Prema našim planovima isporuka prvog tramvaja bi trebala biti u roku od 16 mjeseci, a za 24 mjeseca planirano je da bude gotova kompletna isporuka. To znači, ako sve bude po planu, da bi prvi tramvaji trebali na sarajevskim šinama biti do septembru 2023. godine, a nakon toga u roku od 8 mjeseci svih 15 tramvaja, ističe Kalem.\nDodaje da je namjera bila nabaviti i 25 novih trolejbusa, vrijednosti 15 miliona eura.\n- Ovdje smo u potpunosti, upravo po EBRD procedurama okončali javni poziv, izabrani su ponuđači, kompanija BKM Holding, iz Minska, Bjelorusija. Ugovor je spreman, nalazi se kod banke. Čekamo sada šta će EBRD. Mi se ipak nadamo, da će biti po planu i da će ugovor biti potpisan, kako je i planirano, polovinom ovog mjeseca. Rok isporuke je 16 mjeseci, s tim što bi prvi novi trolejbusi trebali stići u toku 2021. godine. Nadamo se da će tako i biti. Moram još napomenuti da smo u ovom mandatu, sa UNDP-om, završili nabavku 9 novih minibusa, što je također projekat koji je za Sarajevo više nego potreban i dobrodošao, kaže resorni kantonalni ministar.\nKada su u pitanju kapitalni projekti vezani za saobraćajnice u Kantonu Sarajevo Kalem kaže da su Ministarstvo saobraćaja i Direkcija za puteve u teškom i izazovnom periodu pokrenuli 106 projekta izgradnje, rekonstrukcije i rehabilitacije saobraćajnica, od čeg je njih 71 već završeno. Od preostalih projekata, 23 je u realizaciji, a 12 u pripremi za realizaciju. Na iste je sada utrošeno preko 19,1 milion KM budžetskih sredstava.\nVezano za I transferzalu, nakon šestomjesečnog zastoja ponovo su počeli radovi na ovom dijelu trase, vrijednost radova je 21,7 miliona KM. Riječ je o dvije dionice onoj Bare - Tunel KG - Donji Hotonj, te drugoj od ulice Kranjčevićeva do ulice Braće Begić, gdje je vrijednost radova 21,4 miliona KM.\nU toku su radovi na IX transferzali, potpisan je 4,9 miliona KM vrijedan ugovor na izgradnji kružnog toka i pripremni radovi su u toku. Planirano je da tokom ove godine sve bude završeno, a to znači spajanja prve etape prve faze sa objektom nadvožnjaka, započinjanje i izgradnja objekta rondoa na spoju IX transverzale sa ulicom Safeta Zajke te izgradnja spoja IX transferzale sa LOT-om 2C Sarajevske obilaznice, čime će se izvršiti funkcionalno spajanje ove saobraćajnice.Također, očekuje se završetak izgradnje servisne saobraćajnice u zoni IX transverzale u naselju Halilovići.\n- Ne treba zaboraviti i XII transferzalu, saobraćajnicu od Stupske petlje do novog velikog kružnog toka prema Dobrinji, te nastavak do entitetske linije. U toku je izrada izvedbenog projekta i elaborata eksproprijacije. Treba podsjetiti da su završeni radovi u Ulici Džemala Bijedića, izgrađen kružni tok Hamdije Čemerlića – Put života – Krupska, na A transferzali također završeni radovi na zaštiti od buke... Trebalo bi mi zaista dosta vremena da nabrojim sve što je planirano ili se već radi, a spada u veće projekte. Zato, bez imalo pretjerivanja, moram reći da je ova Vlada pokrenula ili započela kapitalne projekte na koje se u KS čekalo decenijama, kaže Kalem.\nMinistarstvo saobraćaja Kantona Sarajevo je u svom ekspozeu kao jedan od prioriteta postavilo sanaciju trolejbuske linije prema Vogošći, sa dvije elektrovučne podstanice. Sporazum za finansiranje ovog projekta, u vrijednosti od 10 miliona eura, je gotov, i trenutno se, ističe Kalem, čeka na potpisivanje između Evropske investicione banke i državnog ministra finansija.\n- To je takva politika EIB, da prvo ide sklapanje ugovora s državom BiH, pa onda ide potpisivanje ugovora na nižim nivoima. Sporazumom je predviđeno da pet miliona eura ide za sanaciju mreže, i pet za nabavku novih trolejbusa, i izuzetno mi je drago što smo doveli ovaj projekt do faze realizacije, i da smo ispunili obećanje koje je ovo Ministarstvo dalo na početku svog mandata, pojašnjava ministar.\nGovoreći o izgradnji tunela Kobilja Glava, Kalem podsjeća da je raspisan pretkvalifikacijski tender i da je u toku procjena ponuda. On očekuje da krajem januara bude raspisan tender sa kraćom listom izvođača te da bi radovi konačno trebali početi krajem marta ove godine.\n- Za dionicu III Hotonj – Jošanica (spoj na autoput A1) u julu je konačno dobijena urbanistička saglasnost, pa se odmah počelo s izradom projektne dokumentacije glavnog projekta za građevinsku dozvolu. Procjenjena vrijednost projekta I transverzale kroz Vogošću je 100 miliona KM, a vrijednost izrade projektne dokumentacije je 1,5 miliona KM. Ministarstvo saobraćaja KS je poslalo dopis Vladi FBiH za finansijskom pomoći prilikom izrade projektne dokumentacije, navodi Kalem.\nKako bi se riješio problem parking mjesta u gradu i kantonu, ministar Kalem je najavljivao projekat "Smart parking - sistem detekcije slobodnih parking mjesta". Istiće da ovaj projekat nije ostao tek u najavi.\n- Raspisan je međunarodni tender i taj projekat će omogućiti svim korisnicima da putem mobilne aplikacije i video displeja imaju uvid u lokacije devet gradskih parkinga na području općina Centar i Stari Grad, odnosno u broj slobodnih parking mjesta kojim raspolažu. Riječ je o parkinzima koji su najfrekventniji u gradu, a nalaze se u ulicama Reisa Džemaludina Čauševića, Miss Irbina, Musala, Obala Kulina bana (parking kod Pozorišta),Obala Kulina bana (parking kod Vijećnice ), Hamdije Kreševljakovića, Hamdije Kreševljakovića (parking-plato kod Grčke ambasade),Tina Ujevića i Džidžikovac. Sarajevo dočekuje 2021. godinu sa novim pametnim parking sistemom u ulicama Brodac i Bistrik, a u tome smo dobili snažnu podršku Razvojnog programa Ujedinjenih nacija (UNDP), odnosno programa "Air Pollution Management and Smart Parking Solution”. Procjena je da veliki dio gradskih gužvi i dodatno zagađenje zraka nastaju uslijed traženja slobodnog parking mjesta. Kako bi se doprinijelo smanjenju emisije plinova, reduciranju saobraćajne gužve, te povećavala sigurnost u saobraćaju od velikog značaja je ovako Smart rješenje, kaže Kalem.\nMinistarstvo saobraćaja KS je dalo saglasnost za ulice Brodac i Bistrik, a firma CET Energy je provela tehničko rješenje detekcije slobodnih parking mjesta putem IP kamera, koje imaju funkciju senzora, te serverima šalju informaciju o zauzetosti svakog parking mjesta. Također, puštena je u rad aplikacija za lakše i brže plaćanje parkinga u Sarajevu. Ova će aplikacija služiti kao platforma za implementaciju Smart parkinga u gradu Sarajevu.\nUporedo se, kaže, radilo i na projektu taktilnih traka i zvučne signalizacije za slijepe i slabovidne osobe.\n- Glavni projekat taktilnih površina i zvučne saobraćajne signalizacije na užem lokalitetu naselja Skenderija urađen je prvenstveno da bi se omogućilo sigurnije kretanje za slijepe i slabovidne osobe. Na terenu to znači da smo ugradnjom taktilnih ploča i zvučne saobraćajne signalizacije obuhvatili 12 ključnih tačaka na ovom području kako bi se olakšalo kretanje slijepih i slabovidnih osoba do njihovog doma koji se nalazi u Ulici Podgaj. Ključne tačke su obuhvatile sve semaforizirane raskrsnice i pješačke prelaze te autobuska, trolejbuska i tramvajska stajališta. Dakle, omogućeno je korištenje JGPP i olakšano osobama sa invaliditetom mogu samostalno kretati i obavljati svakodnevne poslove i aktivnosti. Istovremeno, slijepim i slabovidnim osobama olakšana je komunikacija, omogućen pristup u najrazličitijim segmentima kulture, usluga, ekonomije, kaže Kalem i dodaje kako su u ministarstvu vrlo ponosni na ovaj projekat.\nIstiče da je njegov mandat obilježen i izuzetnom suradnjom sa Evropskom bankom za obnovu i razvoj (EBRD) i Evropskom investicijskom bankom (EIB), koje su dale veliku i snažnu podršku mnogim projektima, zbog čega je i on sam vrlo zadovoljan.\n- U toku mandata EBRD je u Kantonu Sarajevu u svim resorima realizirao projekte vrijednosti od 108 miliona eura. No, kad je u pitanju moj resor, moram istaknuti veliku pomoć kod nabavke novih trolejbusa (15 miliona eura), remont pruge od Ilidže do Marijin Dvora (20 miliona eura), ostale projekte iz javnog prijevoza (10 miliona eura). Tu je i velika pomoć kod pripreme projekta "Sarajevski javni prijevoz", zatim i podrška za nabavku novih tramvaja, saniranje stanja u Grasu. Saradnja sa EBRD i EIB je bila odlična. I nije to samo ocjena nas koji smo radili u Vladi Kantona Sarajevo. Dobili smo i sve komplimente od odgovornih iz ovih evropskih institucija, što je također potvrda da smo radili prema planu i dogovorima koji smo postizali. To je kompliment ne samo ministarstvu koje sam vodio već i ostalim kolegama iz Vlade Kantona Sarajevo, zaključuje ministar Adi Kalem.\nAdi kalemMinistarstvo saobraćaja KSkapitalni projekti\nIGK: Dodjela Ordena RS Handkeu novi je pokušaj revizije činjenica o genocidu\nMinistar Šteta: Radnici GRAS-a su tužbama uzrokovali blokadu računa\nJoš bez dogovora\nProtest radnika GRAS-a: Slijedi li obustava javnog prijevoza u Sarajevu?\nStari rade, novi ne rade\nParkomati koje održava firma Intertraffic ispravni, ko je zadužen za održavanje novih?\nTraže se savremena rješenja za održivu urbanu mobilnost\nMC Srebrenica predstavio studiju slučaja "Ćirilica" o negiranju genocida\nU Bosni i Hercegovini 20 preminulih, koronavirusom zaražena još 281 osoba


Septembar 22, 2021 19:56\n"Registarske oznake iz centralne Srbije nikada nisu bile tema dijaloga, već isključivo registarske tablice vozila na Kosovu koja su imala oznaku KS, zato što Srbija zbog statusnog spora nije priznavala tablice RKS", istakao je Surlić.\n"Ukoliko Priština ima nekih problema u komunikaciji sa Beogradom, ona bi pre svega trebalo da ima na umu status Srba na severu Kosova koji već decenijama žive u vanrednim okolnostima", rekao je Surlić.\n"Imamo jednostranu odluku Prištine, bez obzira što govorim o isteku sporazuma. To je navodilo na obavezu da dve strane naprave novi dogovor i postignu neko kompromisno rešenje, a ne da se jednostranim aktom poništava sve ono što su dosadašnji sporazumi ipak izgradili kao jedan odnos poverenja i slobodnog protoka ljudi i vozila", istakao je Surlić.\n"Bez oštrije poruke evropskih lidera i konkretnog predloga od specijalnog predstavnika (Miroslava) Lajčaka, mislim da se obesmišljava Briselski proces. Ako se sada podvuče crta, vidimo da se mnogi sporazumi ne primenjuju, zapravo oni koji se odnose na srpsku zajednicu, srpska prava, njihov poseban status, autonomiju i sve ostalo", smatra Surlić.\n"Postavlja se logično pitanje, da li Briselski i svi propratni sporazumi imaju bilo kakvog efekta, ili je dijalog samo kupovina vremena koja znači samo tihi odlazak Srba sa Kosova i za Albance nestanak problema u tom etničkom smislu čiste monoetničke teritorije", naveo je Surlić.\nStefan SurlićAljbin KurtiKiMtablice


Stranke iz RS nezadovoljne Inckovom odlukom\nStranke iz RS nezadovoljne su što je visoki predstavnik za BiH, Valentin Incko, u subotu, stavio van snage zaključke Narodne skupštine o efektima prenosa nadležnosti. Predsjednik Vlade RS Milorad Dodik i entitetska Vlada, odmah po poništavanju zaključaka NS RS izdali su saopštenje u kojem su izrazili protest zbog Inckove odluke.\nIzvršni sekretar SNSD-a Rajko Vasić izjavio je da je ova stranka nezadovoljna odlukom visokog predstavnika i ponovnom primjenom Bonskih ovlasti.\n„Mislimo da primjena Bonskih ovlaštenja u bilo kojoj varijanti može samo odmoći političkoj situaciji u BiH, a sve što je rečeno u zaključcima Narodne skupštine RS ostaje kao faktičko stanje koje nijedna odluka ne može promijeniti,“ ocjenio je Vasić.\nPredsjednik SDS-a Mladen Bosić smatra da odluka visokog predstavnika da stavi van snage zaključke entietskog parlamenta koji su usvojeni 14. maj neće ništa riješiti.\n„Zaključci su čin političke volje NS RS i mi ćemo nastaviti na njima insistirati bez obzira na odluku gospodina Valentina Incka“, istakao je Bosić.\nZaključci su čin političke volje NS RS i mi ćemo nastaviti na njima insistirati bez obzira na odluku gospodina Valentina Incka.\nLider Partije demokratskog progresa Mladen Ivanić izjavio je da potez visokog nije neočekivan zbog ranijih njegovih najava.\nZaključcima NS je ocjenila da je od 68 nadležnosti koje su prenesene na državni nivo, da su samo tri prenesene u skladu sa Ustavom i zakonim, te najavila pokretanje pravnih sporova pred međunarodnim i stranim institucijama za njihovo vraćenje u nadležnost RS.\nLider Stranke demokratske akcije (SDA) Sulejman Tihić izjavio je da nije zadovoljan odlukom visokog predstavnika u BiH Valentina Incka o stavljanju van snage Zaključaka Narodne skupštine Republike Srpske.\nOn je ocjenio da Ured visokog predstavnika (OHR) i međunarodna zajednica gube autoritet zbog činjenice da nisu sankcionisani odgovorni za antidejtonsko djelovanje.\n"Ovo daje pravo i drugima da se antidejtonski ponašaju, jer nema sankcija za to. Ovo pokazuje šta će se desiti ako se ukine OHR, jer ne postoji bh. institucija koja će zaustaviti ili sankcionisati antidejtonsko djelovanje", rekao je Tihić.\nOn je dodao da je ponižavajuće da OHR, nakon što je mjesec i po upozoravao predstavnike RS-a, samo poništio zaključke.\nVlada RS osudila primjenu bonskih ovlaštenja visokog predstavnika u BiH\nPredsjednik Vlade RS Milorad Dodik i entitetska Vlada, odmah po poništavanju zaključaka Narodne Skupštine izdali su saopštenje u kojem su izrazili «najoštriji protest zbog odluke visokog predstavnika, podsjećajući da je Skupština izraz demokratske volje građana iskazane na slobodnim izborima i najviši reprezentativni, zakonodavni i kontrolni organ u RS. Vlada RS i predsjednik Vlade lično, nastaviće da brane ustavne nadležnosti RS i suprotstaviće se svim nesutavno prenesenim nadležnostima i nametnutim odlukama, kao što je to slučaj i sa Sudom i Tužilaštvom BiH, jer za to nije bilo saglasnosti RS.»\nZgrada Vlade RS u Banja Luci, Foto: Maja Bjelajac\nU istom saopštenju entitetska Vlada podsjeća da Aneks 10 Opšteg okvirnog sporazuma za mir predviđa da je za svaki prenos nadležnosti potreban «sporazum strana , te da ni jedan takav sporazum nije potpisan»\nVlada RS i predsjednik Vlade lično, nastaviće da brane ustavne nadležnosti RS i suprotstaviće se svim nesutavno prenesenim nadležnostima i nametnutim odlukama, kao što je to slučaj i sa Sudom i Tužilaštvom BiH, jer za to nije bilo saglasnosti RS.\nNavodi se takođe da će Predsjednik Vlade u konsultacijama da predsjednikom RS i predsjednikom Narodne Skupštine zatražiti hitno sazivanje sastanka lidera političkih partija u vezi s novonastalom situacijom.\n«Vlada RS još jednom ponavlja svoje čvrsto opredjeljenje za integraciju u Evropsku uniju i puno poštivanje Dejtonskog mirovnog sporazuma te izaziva bojazan da ovakvi postupci visokog predstavnika udaljavaju BiH od evropskog puta i guše demokratiju.«\nPosljednja odluka visokog predstavnika još je jedan dokaz da je Kancelarija visokog predstavnika izgubila smisao postojanja te da je neophodno što prije donijeti odluku o transformaciji OHR –a u Specijalno predstavništvo EU, navodi se u saopštenju Vlade RS.\nPredsjedavajući Predsjedništva BiH Nebojša Radmanović takođe je izjavio “ da su bonska ovlaštenja visokog predstavnika anahrona za Evropu, jer omogućavaju jednom čovjeku da poništi šta god hoće i da donese šta god hoće”.\nOn je izrazio nadu da je stavljanje van snage zaključaka Narodne skupštine Republike Srpske o efektima prenosa nadležnosti sa RS na BiH biti posljednje korištenje bonskih ovlaštenja visokog predstavnika u BiH.


ŽUTO-PLAVI GULAG: Salvinija čeka 15 godina zatvora, jer je odbio da primi ilegalne migrante! | Vesti Dana\nEvropska unija više ne liči na Sovjetsku uniju, nego je i otvoreno implementirala metoda iz udžbenika kako uspostaviti diktaturu.\nJoš samo naivna deca veruju da demokratiju u EU zaista postoji i da je volja naroda imalo bitna vlastodršcima. No, da bi čitava stvar bila još bizarnija potrudili su se italijanski parlament i lokalno sudstvo koji su odlučili da bivšem talijanskom ministru unutarnjih poslova skinu imunitet i sude mu jer je kao ministar i potpredsednik vlade odlučio da zabrano ilegalno i masovno dovlačenje imigranata u zemlju.\nItalijanski parlamentarci u sredu su izglasali ukidanje imuniteta bivšem ministru unutarnjih poslova Mateu Salviniju zbog istrage i suđenja za optužbe da je nezakonito prošle godine zabranio ulaz brodovima sa ilegalnim imigrantima u Italiju.\nOva odluka omogućuje sudu na Siciliji da podigne optužnicu protiv Salvinija zbog optužbe da je više od 100 imigranata šest dana bilo blokirano na brodu obalne straže dok se čekala odluka drugih zemalja članica EU o njihovoj distribuciji. Sud je u obrazloženju svoje odluke taj Salvinijev potez uporedio sa otmicom iako su migranti mogli da se vrate nazad odakle su došli i nisu bili zarobljeni.\nSalvini bi za ovu optužbu mogao provesti 15 godina u zatvoru i moglo bi mu biti zabranjeno buduće obavljanje državnih dužnosti.\nNa optužbe Salvini odgovara da je spreman da izađe pred sud i da veruje u njegovu nepristranost, te da je sve radio u interesu svoje zemlje podvukao je italijanski opozicionar.\nNo to nije jedina optužnica koja ga tereti za isti oblik dela. Prošli mesec je drugi lokalni sud na Siciliji preporučio da se Salvinija optuži za zaseban slučaj nedopuštanja brodova sa imigrantima da pristanu u italijanske luke, bez obzira na to što NVO brodovi ulaze u Italiju kriminalnim putem.\nDok je Salvini još bio deo koalicione vlade sudovi su takođe tražili skidanje imuniteta zbog sličnog slučaja iz 2018. godine, no tada je u njegovu obranu u parlamentu stao i Pokret pet zvezdica, tadašnji koalicijski partner, koji mu je ovaj put okrenuo leđa i glasao za skidanje imuniteta iako su u trenutku kada su bili na vlasti zajendo sa njim i kada su migranti blokirani, bili uz Salvinija.


Danas od 10 do 12 sati, uz mogućnost produženja, vršit će se rekonstrukcija saobraćajne nezgode na magistralnom putu Olovo - Kladanj, u mjestu Olovske Luke. U tom periodu na ovoj dionici doći će do obustave saobraćaja.\nNa magistralnom putu Zenica-Nemila, kroz tunel Vranduk, tokom dana saobraća se dvosmjerno od 05 do 21 sat. U vremenu od 21 sat do 00:30 sati vozila se propuštaju naizmjenično, dok je u vremenu od 00:30 do 05 sati saobraćaj kroz tunel obustavljen. Za vrijeme obustave vozila do 7,5 tona ukupne mase koriste obilaznicu kroz naselje Tetovo, a vozila iznad 7,5 tona preusmjeravaju se na alternativne pravce Doboj - Šićki Brod - Sarajevo i Žepče - Zavidovići - Olovo - Sarajevo, navodi se u izvještaju BIHAMK-a.\nOprez, vozači: Jutarnja magla smanjuje vidljivost na dionicama uz riječne tokove


Guardiola: Messi je igrač koji najmanje trči, ali kad primi loptu eksplodira – Haber.ba\nGuardiola: Messi je igrač koji najmanje trči, ali kad primi loptu eksplodira\n“Lionel Messi je igrač koji najmanje trči u Primeri, ali zato kada dobije loptu on je završio pregled igre, zna gdje je svako i tada nastupa eksplozija”, kazao je Pep Guardiola, aktuelni menadžer Manchester Cityja koji je Argentinca vodio četiri godine u katalonskom klubu.\nLionel Messi - Fokus\nGovoreći o činjenici da Messi ne trči previše na terenu, Guardiola je objasnio da u tim situacijama Barcelonina “desetka” jednostavno sagledava razvoj akcije, javlja “Anadolija”.\n“Messi hoda po terenu, ispituje svaki trenutak. Osjeti kada je sam i kada primijeti da ga protivnici gledaju, on će naći prostor za sebe“, kazao je Katalonac u svojoj knjizi “Pep Guardiola: Evolucija”, čije će izdanje na engleskom jeziku biti objavljeno krajem ove godine.\nDvadesetdevetogodišnjak je odigrao 219 utakmica pod vodstvom Guardiole, postigavši 211 golova i 96 asistencija.\nTeme:Lionel Messi, Pep Guardiola, trčanje\nTri horoskopska znaka koja važe za najinteligentnije\nIako u društvu često važe za čudne, pripadnici ovih horoskopskih znakova uglavnom su natprosječno...\nZbog pogibije Milana Golubovića (24), Saše Kudre (24) i Miše Vujmilovića (25), koji su...\nVjeruje se da su žene sa ovim imenom nestvarno lijepe: Najljepša ljetnja imena za djevojčice\nOva imena su idealna za djevojčice koje su rođene tokom ljeta!\nU migrantskom kampu na Vučjaku kod Bihaća, gdje je odnedavno smješteno više od 400...


Đoković 237. nedelju na prvom mestu – koliko mu beži Federer?\nNacionalni sport - Ponedeljak 04.02.2019 - 13:55\nĐoković ima veliku bodovnu prednost FOTO: Getty Images\nMeđu Top50 nije bilo promena, pa posle vodeće trojke redom slede Argentinac Huan Martin Del Potro, Južnoafrikanac Kevin Anderson, Švajcarac Rodžer Federer, Kei Nišikori iz Japana...\nŠvajcarac je prošle nedelje doživeo veliki pad na rang listi jer je rano eliminisan ja Otvorenom prvenstvu Australije i zaostaje za srpskim teniserom 6.355 bodova.\nFederer je najavio da će ove sezone igrati na sezoni šljake, a kako nije nastupao prošle godine, očekuje se da tokom proleća napreduje na Atp listi.\nRekorder po broju nedelja na prvom mestu i dalje je Rodžer Federer, koji će na tom mestu biti još neko vreme jer srpskom teniseru beži 73 nedelje. Novak ima realne šanse da do kraja godine dostigne Džimija Konorsa i Ivana Lendla.\nTeniseri sa najviše nedelja na prvom mestu:\n5. Novak Đoković 237\n10. Lejton Hjuit 80\n10. (10.) Marin Čilić (Hrvatska)


Politički sistem | Media Ownership Monitor\nRepublika Srbija je parlamentarna demokratija, u kojoj su formalno podeljene tri grane vlasti – izvršna, zakonodavna i sudska. Veći deo izvršne vlasti pripada Premijeru i Vladi, koju bira Narodna skupština. Skupština Srbije je najviše zakonodavno telo i ima 250 poslanika koji imaju četvorogodišnji mandat. Predsednik Republike se bira na direktnim izborima na mandat od pet godina i ne sme ostati na ovoj funkciji duže od dva mandata.\nSadašnji Predsednik Srbije Aleksandar Vučić izabran je na izborima održanim 2. aprila 2017. godine, kada je obezbedio apsolutnu većinu već u prvom krugu glasanja. Poslednji parlamentarni izbori održani su 24. aprila 2016. godine, a koalicija okupljena oko vladajuće Srpske napredne stranke (SNS) osvojila je 131 od 250 poslaničkih mesta, čime je obezbedila apsolutnu većinu u ovom zakonodavnom telu. Uprkos tome, Srpska napredna stranka je odlučila da formira koaliciju sa Socijalističkom partijom Srbije (SPS) uz podršku nekoliko stranaka koje predstavljaju nacionalne manjine u Srbiji.\nSrbija je započela tranziciju iz perioda komunizma ka parlamentarnoj demokratiji sa prvim višestranačkim izborima održanim krajem 1990. godine. U to vreme, Srbija je još uvek bila deo Socijalističke Federativne Republike Jugoslavije. Međutim, za razliku od mnogih drugih bivših komunističkih zemalja srednje i istočne Evrope, u kojima je napuštanje komunizma završeno uspostavljanjem demokratskih političkih sistema, u Srbiji je uspostavljen novi tip autoritarnog političkog sistema pod vladavinom Slobodana Miloševića. Tek na izborima 2000. godine kada je Slobodan Milošević konačno srušen, Srbija je započela svoju tranziciju ka demokratskom političkom sistemu.\nSrbija je postigla značajan napredak u konsolidovanju demokratije i demokratskih institucija u periodu nakon 2000. godine. Ipak, posle dolaska Srpske napredne stranke na vlast 2012. godine, a naročito od 2014. godine kada je stranka obezbedila apsolutnu većinu u Parlamentu, demokratske slobode su počele da slabe. Stepen demokratskog razvoja Srbije prema ocenama organizacije Freedom House smanjivao se tokom 2015, 2016, 2017 i 2018. godine, dostigavši najniži nivo od 2004. godine. Ocena medijskih sloboda je prema ovom izveštaju, ali i prema drugim relevantnim međunarodnim izveštajima (na primer, Reporters without Borders ili IREX Media Sustainability Index) takođe drastično pala.


Organic Live Fest 3. i 4. septembra u Topčiderskom parku - Dan u Beogradu\nNaslovna » Izlasci » Festivali » Organic Live Fest 3. i 4. septembra u Topčiderskom parku\nKatarina Vidaković 31. avgust 2016. Festivali Postavite komentar\nU jednoj od najlepših beogradskih zelenih oaza posetioci će dva dana imati priliku da čuju i nauče mnogo toga, uživaju u muzici i prirodi.\nFestival Organic Live Fest promoviše aktuelne teme savremenog društva u koje spadaju obnovljivi izvori energije, organska proizvodnja, zdrav način života i zaštita životne sredine.\nSolarna bina, Organska ulica, Eko kuća, Trg eko vozila, Kulturno ćoše, Naučni kutak, Zdrav život i Dečji svet su posebno osmišljeni prostori, na kojima će se odvijati aktivnosti ovogodišnjeg, šestog Organic Live Festa.\nProgram na Solarnoj bini\n10:00 – 11:00 Javni čas sporta i džez balet za decu\n12:00 – 13:00 Hor Kolibri RTS\n13:00 – 14:00 Predstava “Knez Miloš i kneginja Ljubica”\n15:00 – 16:00 Narodni orkestar RTS i Merima Njegomir\n16:00 – 17:00 Predstava za decu “Veseli kuvari”\n18:00 – 19:00 Big bend RTS\n19:00 – 20:00 Veče poezije (poeziju govori glumica Tamara Dragičević)\n10:00 – 11:00 Javni čas sporta\n12:00 – 13:00 Dečji hor RTS\n13:00 – 14:00 Seminar “Organska poljoprivreda”\n15:00 – 16:00 Narodni ansambl RTS\n16:00 – 17:00 Predstava za decu “Vila i klovn”\n18:00 – 19:00 Simfonijski orkestar i hor RTS. Dirigent: Bojan Suđić\n19:00 – 20:00 Veče poezije\nU saradnji sa JKP GSP „Beograd“, Organic Live Fest autobus prevoziće posetioce sa stanice kod Trga Republike do stanice kod Topčiderskog parka. Polasci su od 10 do 20 časova na svakih 30 minuta.\nStajališta na liniji u oba smera:\nTrg Republike (26) Pionirski park (37,58)\nAdmirala Geprata (37,53,56)\nMiloša Pocerca (37,40,41,53,56)\nOrtopedski zavod (40,41)\nMuzej istorije Jugoslavije (40,41)\nStadion Partizan (40,41)\nTopčiderski park (49,94)\nTagoviekologija festival hrana održivi razvoj organic live fest organsko stanovanje za dž zdravlje\nPrethodni Novi festival Paralel Vision u Domu omladine\nSledeći Rekonstrukcija Muzeja savremene umetnosti


Da li će COVID19 uništiti EU? - Glas Srpske\nTanjug 29.03.2020 22:57\nItalijanska vlada je primorana da obezbjedi vaučere za one koji više nemaju novca da kupe hranu, pozivaju EU da pokaže solidarnost i “pomogne dok ne bude kasno”.\nPoziv upuče i Španija koja bilježi 838 umrlih od COVID19 u jednom danu.\nPozivima na ekonomsku solidarnost u situaciji jedne od najvećih kriza koju je EU vidjela od svog nastanka, pridružila se i Francuska.\n“Ne želim sebičnu i podijeljenu Evropu”, poručio je francuski predsjednik Emanuel Makron.\nMakron je u intervjuju vodećim italijanskim novinama ocijenio da će, ukoliko EU ne pokaže solidrnost sada, Italija, Španija i druge zemlje imati pravo da je pitaju gdje je bila kada im je bilo najteže.\nZahtjev Italije, Španije i Francuske za uvođenje tzv “korona obveznica”, kao mehanizma solidranosti koji bi bio jasan signal investitorima i tržištima da zemlje Evrozone “stoje zajedno” i zajedno brane nacionalne ekonomije zemalja članica, odbile su Njemačka i Holandija uz podršku Austrije i Finske.\nUmjesto riješenja u cilju spašavanja EU ekonomije nakon završetka pandemije, sastanak EU lidera rezultirao je zahtjevom ministrima Evrozone i Evropskoj centralnoj banci da roku od dvije nedjelje izađu sa novim rešenjem.\nNakon ovakvog ishoda samita EU lidera oglasio se i prvi predsjednik Evropske komisije Žak Delor.\n“Klima koja izgleda da vlada između šefova država i vlada i nedostatak evropske solidarnosti predstavljaju smrtonosnu opasnost za Evropsku uniju”, ocijenjuje Delor.\nU Evrpskim instituacijama u Briselu naglašavaju da ni sami “nisu ponosni” na prvobitni odgovor zemlja članica koje su u trenutku krize reagovale “svaka na svoju stranu”.\n“Sada je situacija bolja i koordinacija se uspostavlja”, tvrde u Evopskoj komisiji.\nMeđutim, kritičari ocijenjuju da sem što nije bio u stanju da iskontroliše jednostrane postupke zemlja članica, a koje su od izbijanja krize COVID19 “jednostavno poništile osnovne principe Unije” kao što su sloboda kretanja i jedinstveno tržište, Brisel ne može ni da utiče na ekonomske mjere dalje od preusmjeravanja postojećih fondova ili formalnog davanja “odrešenih ruku” zemljama članicama da raspolažu svojim budžetima kako žele.\nOgraničena mogućnost EU da rukovodi zemljama članicama i nedostatak solidarnosti unutar EU u trenucima vanrednih okolnosti je već postojeće stanje koje je COVID19 kriza samo ogolila i stavila pred mogućnost smrtog ishoda, izliječenja ili do sada najprisutnijeg “zaliječenja” hroničnog stanja.\nDžordž Flojd umro zbog zastoja srca, bio pozitivan na virus korona\n04. 06. 2020 09:04\nMeksiko: Umrlo više od 1.000 ljudi u jednom danu\n04. 06. 2020 08:44\nZemljores jačine 3,5 stepeni u Mađarskoj, osjetio se i u Hrvatskoj\n03. 06. 2020 19:30\nTramp: Nisam tražio da se pomjere demonstranti\n03. 06. 2020 19:00\nUhapšena jedna osoba nakon što je vozilo pokosilo pješake u centru Londona\n03. 06. 2020 16:45\n03. 06. 2020 12:39


Zorana Stanojević – Šta je Astrologija? – ISAR\nZorana Stanojević – Šta je Astrologija?\nPosted on новембар 24, 2019 новембар 24, 2019 by Site Default\nVeliki je broj neobjašnjivih pojava u životu sa kojima se svi svakodnevno susrećemo, a nismo u mogućnosti da ih naučno dokažemo ili vidimo, kao što su snovi, bol, magnetizam….Tokom razvoja civilizacije mnoge teorije su pretrpele javne osude da bi se vekovima kasnije potvrdile zahvaljujući tehnološkom razvoju. Neke od takvih su bakterije i virusi (kada je Sommelweis bio ismejan zbog insistiranja na higijeni u bolnicama) ili korišćenje magnetne igle 2000 godina bez racionalnog objašnjenja sve do 20. veka. Naučno prihvaćeni dokazi o vrednosti astrologije ne postoje jer se astrologija bazira na promenama u Univerzumu gde ne postoje dva ista trenutka u vremenu, a onda ni uslov za naučni eksperiment. Smatra se da će istraživanja iz sfere kvantne fizike umnogome doprineti rasvetljavanju mehanizma na kojima počiva.


Banja Junaković Apatin – cene smeštaja, bazeni, utsici – Odmor Plus\nBanja Junaković Apatin – cene smeštaja, bazeni, utsici\nPrimarno namenjena lečenju i rehabilitaciji, banja Junaković Apatin postaje sve poželjnija i za kratak beg od gradske vreve.\nJunaković banja gde se nalazi ?\nNa oko 180 kilometara udaljenosti od Beograda je smešteno ovo lečilište, a nalazi se otprilike na 90 kilometara od Novog Sada.\nInače, od grada Apatina je Junaković Banja udaljena tek nešto manje od 5 kilometara.\nŠta leči Junaković banja\nDa bi moglo da se odgovori na pitanje šta leči Junaković, mora se znati da banja Apatin svakako može da se pohvali kvalitetom lekovitih voda, a koji odgovara najprestižnijim svetskim banjskim lečilištima.\nObično se preporučuje da ovu banju posećuju osobe koje pate od reumatskih i različitih neuroloških oboljenja, a dokazano je da pomaže i kod ginekoloških oboljenja, odnosno kod steriliteta i to kako žena, tako i muškaraca. Takođe se savetuje boravak u banji i onim osobama koje su imale povredu nogu ili ruku.\nA osim uobičajenih terapija, koje se sprovode pod nadzorom medicinskih stručnjaka, banja Apatin nudi mogućnost i specijalnih paketa, u okviru kojih se nudi ili limfna drenaža ili ajurvedska, kao i holistička masaža, stim da su dostupni i različiti specijalizovan i wellness i spa tretmani.\nBanja Junaković bazeni\nJedna od atrakcija, kada je u pitanju ova banja, svakako su i njeni bazeni, a cene ulaznica se razlikuju prvo u zavisnosti od toga da li nekoga zanima banja Junaković zatvoreni bazen ili žele da uživaju u otvorenom bazenu.\nDakle, kompleks otvorenih bazena, a u okviru kojih se nalaze brojni masažeri, kao i skakaonice i vodeni tobogani, uključuje čak pet bazena. Jedan je dečiji, drugi je olimpijski, a tu je i bazen sa skakaonicama, odnosno sa toboganom i pečurkom, kao i specijalizovani terapijski bazen sa mostićem, dok je voda u svakome od njih ili 22 ili 32 stepena Celzijusove skale.\nKada su u pitanju bazeni, cene se naravno razlikuju, a najpre u odnosu na to da li gosti žele da posete zatvorene ili otvorene, te u kom periodu će doći u banju.\nDakle, napominjemo da u banji Junaković, cene ulaznica za zatvoreni bazen iznose 200 RSD, dok 150 RSD iznosi cena ulaznice za otvorene bazene, a deca uzrasta do sedam godina nemaju obavezu plaćanja.\nUzevši u obzir da su neki bazeni napunjeni geotermalnom vodom, mora se naglasiti da zdrave osobe u njoj treba da borave najviše pola sata. A što se tiče zatvorenog bazena, on je svakako napunjen tom vodom, a njena temperatura je oko 35 stepeni, dok su dimenzije samog bazena 9 x 8 x 1,5 metar.\nBanja Junaković smeštaj\nDakle, i ovde se mora naglasiti da kada je u pitanju banja Junaković, cene smeštaja svakako variraju, a primarno u zavisnosti od toga da li se boravi u privatnom smeštaju ili u rehabilitacionom centru.\nIstičemo da je privatni smeštaj Banja Junaković poznat po odličnoj ponudi, te da se lako može naći ono što svakom gostu odgovara.\nU lečilišnom centru ove banje postoje sobe i apartmani, a u okviru svake smeštajne jedinice se osim kupatila, nalazi i sve što je neophodno za kvalitetan boravak. Takođe je tu i restoran, ali i prodavnice različite robe, te gosti imaju pravo da koriste i bežični internet u sklopu ovog smeštajnog objekta, koji je potpuno besplatan.\nSvakako banja Junaković Apatin, cene koriguje u zavisnosti od perioda boravka, odnosno od toga da li će gost odabrati uslugu punog pansiona, polupansiona ili noćenja sa doručkom.\nTelefon za informacije i rezervacije\nTel: 025 772311 025 772477\nBanja Junaković cenovnik\nNeophodno je naglasiti da se tačne cene smeštaja u rehabilitacionom banjskom centru mogu vrlo lako pronaći na zvaničnoj web prezentaciji te institucije, a svakako su u cenovnik uvrštene i mnoge druge dodatne usluge, koje su na raspolaganju gostima.\nBanja Junaković utisci i iskustva\nBez obzira da li je neko boravio u ovoj banji, jer je imao potrebu ili je, jednostavno želeo da uživa u njenim otvorenim bazenima, činjenica je da kada je u pitanju banja Junaković, utisci i iskustva gostiju gotovo uvek bivaju izuzetno pozitivni,


Bolnice - Tretmani vode - Tehnomed\nTretmani vode za bolnice\nFirma Tehnomed osigurava da naši sistemi za prečišćavanje vode udovoljavaju svim najstrožim standardima za bilo koju primenu, uključujući veliku upotrebu u bolnicama. Naši sistemi reverzne osmoze idealni su za stvaranje besprekorne i nezagađene vode. Naši visokokvalitetni moduli proizvode ultra čistu vodu kako bi zadovoljili potražnju za vodom visoke čistoće u bolničkoj industriji. Obavezujemo se da zdravstvenim ustanovama pružimo prvoklasnu vodu, jer će ona direktno uticati na dobrobit vaših pacijenata. Ispunjavamo zahteve bolnica širom Srbije kako bismo osigurali visok nivo sigurnosti za sve zdravstvene radnike i posetioce. Naša rešenja za prečišćavanje vode u bolnici osmišljena su tako da ispunjavaju standarde usklađenosti, minimiziraju troškove i pružaju prilagođeni kvalitet vode za specifične potrebe vašeg objekta.\nReverzna osmoza i hemodijaliza - Rešenja\nSa instaliranom bazom u bolnicama, privatnim organizacijama i laboratorijama širom zemlje, vodeći smo dobavljač naprednih sistema za prečišćavanje vode u zdravstvu. Nudimo rešenja za bubrežnu dijalizu, uključujući kompaktne sisteme za kućnu upotrebu i sisteme velike zapremine za višekrevetna odeljenja, kao i napredne sisteme za prečišćavanje vode za odeljenja za hranjenje kliničkih analizatora, dekontaminaciju i sterilne usluge.


Hrvatska: Ovog ljeta nema poskupljenja autocesta, naplata po novom i bržem sistemu : GPMaljevac.COM\nHrvatska: Ovog ljeta nema poskupljenja autocesta, naplata po novom i bržem sistemu\nNovi sistem cestarine trebao bi biti gotov 2024. godine, a temeljit će se na slobodnom protoku, bez zaustavljanja vozila s beskontaktnim načinima plaćanja.\nKako piše Net.hr, ove godine kao i prethodne dvije godine u cilju potpore turističkoj sezoni neće se uvoditi sezonsko povećanje cestarine od 10 posto.\n“Isto tako na snazi ostaje i mjera pomoći prijevoznicima odnosno produljuje se primjene dodatnog popusta od 7 posto za EURO 6 vozila, što uz postojeći popust od 42,4 posto iznosi gotovo 50 posto cijene od cestarine”, izvijestili su iz HAC.\nIz Hrvatskih autocesta potvrdili su da su u toku aktivnosti na pripremi javne nabave novog sistema naplate cestarine.\n“Ove godine bit će raspisan natječaj, a prema sadašnjim procjenama sistem bi mogao biti završen u 2024. godini”, kažu iz HAC-a.\nNovi sistem naplate cestarine temeljit će se na slobodnom protoku, bez zaustavljanja vozila, s beskontaktnim načinima plaćanja. Sistem će omogućiti jednostavniji i tehnološki moderniji način plaćanja cestarine, a uz to povećat će se i protočnost na naplatnim postajama.


Dan online - Politika: Borisov: Crna Gora mora najbrže u EU - 2018-09-04\nPolitika BUGARSKI PREMIJER RAZGOVARAO SA MARKOVIĆEM, BRAJOVIĆEM I ĐUKANOVIĆEM\nĐukanović uručio odlikovanje Borisovu Borisov: Crna Gora mora najbrže u EU\nPredsjednik Vlade Bugarske Bojko Borisov kazao je da Crna Gora poslije ulaska u NATO mora na najbrži mogići način ući u Evropsku uniju.\nBorisov se juče sastao sa crnogorskim premijerom Duškom Markovićem, predsjednikom Milom Đukanovićem i čelnikom Skupštine Ivanom Brajovićem.\n– Bugarska je sve vrijeme naših evropskih i evroatlantskih integracija bila uz nas, vjerovala u našu ambiciju i u naše mogućnosti, pružala konkretnu političku i svaku drugu podršku – zbog toga smo mi danas saveznici u NATO-u i veoma pouzdani partneri u procesu evropskih integracija Crne Gore – rekao je Marković.\nPremijer Borisov je saopštio da naša zemlja i ubuduće može u evropskim integracijama računati na potpunu podršku Bugarske pogotovo u procesu otvaranja preostala dva pregovaračka poglavlja.\n– Na svim nivoima predstavnici Bugarske podržavali su od samog početka Crnu Goru. Jedna smo od prvih država koja je učinila sve što je moguće jer smo uvjereni da Crna Gora poslije ulaska u NATO mora na najbrži mogući način ući u Evropsku uniju – kazao je Borisov, dodajući da će Bugarska i ubuduće podržavati Crnu Goru. Borisov je istakao da smatra važnim ubrzati proces integracija u razdoblju prije evropskih izbora jer će tada „poslednja stvar na koju će misliti biti zapadni Balkan”.\nMarković je dodao da je podrška Bugarske i premijera Borisova lično bila ključna da se zapadni Balkan nakon petnaest godina nađe na agendi Evropske unije kao i da Jadransko-jonski autoput bude na ovogodišnjoj konferecniji, koju je u Londonu organizovala Evropska banka za obnovu i razvoj (EBRD), uvršten u listu koridora koje podržava Evropska unija.\nPredsjednik Skupštine Crne Gore Ivan Brajović iskazao je zahvalnost zbog kontinuirane podrške i konkretne pomoći Bugarske našem evropskom opredjeljenju, kao i uspješnog predsjedavanja EU tokom kojeg je politika proširenja vraćena u fokus pažnje država članica.\nMilo Đukanović uručio je juče premijeru Borisovu visoko državno odlikovanje – Orden Crne Gore na lenti, i istakao da je kvalitet odnosa dvije države značajno unaprijeđen od crnogorske obnove nezavisnosti, i snažno potvrđen u poslednjem periodu tokom bugarskog predsjedavanja Evropskim savjetom.\nBugarska nuklearna energija preko crnogorskog kabla\nPremijeri Marković i Borisov juče su razgovarali i o jačanju ekonomske saradnje Crne Gore i Bugarske.\nBorisov je kazao da je predložio premijeru Crne Gore Dušku Markoviću konkretan projekat u oblasti energetike.\n- Mene zanima transfer struje između Crne Gore i Italije, jer mi imamo dva nuklearna reaktora, imamo spreman teren za gradnju nuklearke. Predložio sam da napravimo jednu mješovitu kompaniju, možda uz neko simbolično učešće u izgradnji naše nuklearke, možda i sa kolegama iz Srbije, da bismo prenosili tu energiju naravno i prema Italiji na bazi onoga što vi gradite sa Italijom. Mislim da bi to bio jako dobar, profitabilan projekat – rekao je premijer Borisov, rekavši da je sa premijerom Markovićem dogovorio da o ovome razgovaraju stručnjaci dviju država, ocijenivši da treba iskoristiti to što Bugarska ima energiju, a Crna Gora podmorski energetski kabl.


Nova cena kompleta za Nišvil 2022 od 1. marta\nDani italijanskog filma u NKC Finale Kupa Radivoja Koraća\nFeb 23, 2022 U rubrici: kultURA!, webetext\nU utorak, 1. marta 2022, uslediće promena cene kompleta ulaznica za predstojeći Nišvil džez festival, koji će biti održan od 5. do 14. avgusta 2022. u Nišu. Glavni program festivala za koji se prodaju ulaznice, biće održan od 11. do 14.avgusta 2022.\nPrva promo cena kompleta za glavni festivalski program za 25 koncerata u centralnom festivalskom prostoru aktuelna je po ceni od 1.900 dinara za parter i bočne tribine do ponedeljka, 28.februara 2022. Inače, dnevna karta za Nišvil 2022 će neposredno pred festival koštati 1.900 dinara.\nOd utorka, 1.marta, cena kompleta ulaznica iznosiće 2.500 dinara, a od maja će biti u prodaji i pojedinačne ulaznice, kao i karte za VIP tribinu.\nKompleti ulaznica se mogu kupiti na svim prodajnim mestima u mreži Ticket Vision u Srbiji i inostranstvu, kao i putem onlajn prodaje na www.tickets.rs.\nNastupi na Nišvilu 2022\nNišvil 2022 će 11. avgusta na glavnoj bini otvoriti čuveni američki fank sastav Earth, Wind and Fire Experience koji predvodi jedan od osnivača Al McKay, a u glavnom programu nastupiće i jedan od najpoznatijih big bendova na svetu – Mingus Big Bend koji baštini zaostavštinu Čarlsa Mingusa.\n“Potvrđeno je i učešće Julian Marleya, jednog od sinova rodonačelnika rege muzike Boba Marlija, kao i nastup atraktivne egipatsko – belgijske pevačice Nataše Atlas, te američkog džez fjužn sastava Yellowjackets, koji već dugi niz godina predstavlja jednu od najvećih svetskih koncertnih atrakcija”, najavljuju iz Nišvila.


Košarkaški savez Srbije – Istorija košarke 1\nIstorija košarke 1 kss2015 2017-02-13T12:39:17+02:00\nOd Vajlanda do oslobođenja\nZa košarkaške početke u Srbiji, uzima se dolazak Williama A. Wielanda u Beograd, izaslanika američkog Crvenog krsta, oktobra 1923. godine. Tada je pored drugih američkih igara, demonstrirana i košarka, a polaznici kursa bili su gimnazijalci, nastavnici fiskulture i sokolski prednjaci.Uz aktivnu logističku podršku Sokolske organizacije, tada najmasovnije sportske institucije u zemlji, Vajland je u toku dvomesečnog boravka održao kurseve i za sobom ostavio opremu za košarku, koševe i lopte. Konstrukcije iz Beograda, po završetku kursa gimnazijalci su preneli u II mušku gimnazju, koja se nalazila na mestu današnje zgrade Politike i nastavili da igraju košarku.\nPrvi košarkaški klubovi formirali su se u okviru fudbalskih klubova kao sekcije neposredno pred početak II svetskog rata. Masovno formiranje klubova dešava se neposredno posle okupacije Kraljevine Jugoslavije, na proleće 1941. godine. Pre svih to su Matica, Omladinac, Sask, Izbeglice, SK 1913, nešto kasnije i drugi: Bask, BSK, Mitić, Obilić, BTK, BOB. Igrači su bivši sokolci i svršeni srednjoškolci (M. Stefanović, N. Popović, I. Dimić, Sokolović, S. Šaper, B. Aksentijević…), kao i grupa izbeglica, vrhunskih košarkaša koje je ratni vihor doneo u Beograd (Neferović, Tešin, Putnik, Ronac, Mađeruh…). Košarka se za vreme okupacije igrala na Tašmajdanu i Kalemegdanu, kao i na terenima SK 1913 na Topčiderskom brdu (sada stadion FK C.Zvezde). U septembru 1941. organizuje se prvenstvo Beograda, a na proleće 1942. godine osniva se i Srpski savez košarke i odbojke. Za nepunih godinu dana savez ima u članstvu 23 kluba a utakmice košarke i odbojke ukupno je u ovom periodu gledalo 15.000 ljudi. Predsednik Saveza bio je polaznik Vajlandovog kursa iz 1923. godine, Svetislav Bata Vulović.\n1924 – Polaznici kursa u Beogradu\n1940 – Ekipa Matice na Sletu u Borovu


Janjić: SNS vodi ozbiljnu kampanju\nNaslovnica Sjeverni Sandžak Novi Pazar Janjić: SNS vodi ozbiljnu kampanju\nSjeverni Sandžak – Politički analitičar Dušan Janjić smatra da lider SNS-a vodi ozbiljnu kampanju kako bi Briselu, gde kod pojedinih zvaničnika postoji sumnja, dokazao da je ta partija spremna da razgovara sa svima i vodi vlast.\n– Ne možete nešto ozbiljno raditi u Sandžaku, a da nemate nikakve kontakte sa Zukorlićem. Nikolić je dokazao da je spreman da razgovara, za razliku od Tadića, koji je nedavno posetio Pazar, a da se nije sreo sa Zukorlićem. Ne mora da znači da će doći do koalicije, ali kako stvari stoje, Zukorlić je rešio da, kako je sam rekao, nakon lažnih demokrata proba i umerene četnike – objašnjava Janjić.\npravedni 10. Oktobra 2011. At 00:12\nNaravno uvijek se od dva zla bira manje zlo ili sto bi se reklo to je umijece moguceg.Toma je makar kao covjek dosao i saslusao sa kojima se problemima suocava Sandzacki narod u cjelini znaci da mu je stalo da cuje probleme koje ima Sandzacki narod,a da li ce moci nesto konkretno da pomogne ostaje da se vidi u svakom slucaju covjek je iskazao respekt prema predstavnicima Sandzackog naroda i karakter koji bi trebali da imaju i ostali politicari.


(VIDEO) Gastronomija i multikulturalnost u Bačkom Monoštoru - www.025.rs\nwww.025.rs / SOMBOR / DRUŠTVO / (VIDEO) Gastronomija i multikulturalnost u Bačkom Monoštoru\n(VIDEO) Gastronomija i multikulturalnost u Bačkom Monoštoru\nPod nazivom „Možemo to zajedno“, UG „Podunav“ iz Bačkog Monoštora sprovelo je u delo projekat koji ima za cilj unapređenje interkulturalnosti, kroz zbližavanje lokalnog stanovništva sa izbeglim licima, interkulturalnu razmenu i međusobnu saradnju. Realizacija ovih aktivnosti, za rezultat će imati uređenje prostora za celu lokalnu zajednicu, kao i rekreativne i sportske aktivnosti koje će sprovoditi izbeglice i meštani zajedno. “Ovaj projekat je neka vrsta podrške područjima pogođenih migrantskom krizom, a u okviru tog projekta mi imamo aktivnosti i sa decom, sa ženama ali i sa muškarcima kako bi kroz razmenu iskustava unapredili interkulturalnost“, istakla je Zdenka Mitić sekretar UG „Podunav“ iz Bačkog Monoštora.\nKao jedan deo ovog projekta, upriličeno je druženje lokalnih domaćica iz Bačkog Monoštora sa ženama koje trenutno borave u prihvatnom centru u Somboru, kroz jednu vrstu radionice u okviru koje su pripremana nacionalna jela. “ Monoštorke danas pripremaju jednu vrstu predjela, tačnije čorbu koja se zove „Golišavi vrapci“, dok gošće iz prihvatnog centra pripremaju jelo koje se zove „Dolma“, a koje je veoma slično našoj sarmi. Na kraju naravno ide i poslastica koja se u Bačkom Monoštoru zove „Makem rizanaca“, što je u stvari testo sa makom, tako da imamo taj jedan miks kulture i gastronomije, ali pre svega druženje“, rekla je Mitićeva.\nOvaj program realizuje Fondacija „Ana i Vlade Divac“ uz podršku Fonda za otvoreno društvo.\nTags: Fond Ana i Vlade Divac, MZ Bački Monoštor, UG "Podunav" Bački Monoštor


Održana sednica Predsedništva stranke: Jedinstveni u širenju zelenih ideja! - Zelena stranka\nPočetna SaopštenjaOdržana sednica Predsedništva stranke: Jedinstveni u širenju zelenih ideja!\nNa sednici Predsedništva Zelene stranke, koja je održana 09.07.2016. u Novom Sadu, razgovaralo se o aktuelnoj situaciji u stranci, izbornim rezultatima, a predsednik Zelene stranke podneo je i izveštaj o svom radu.\nRezultat na prethodnim izborima je ocenjen kao izvanredan, pogotovo uzimajući u obzir okolnosti, sredstva, resurse, kao i vremenski okvir u kom se predizborna kampanja vodila. Cilj da se postane Parlamentarna stranka na svim nivoima je u potpunosti ostvarena.\nPredsedništvo je jednoglasno usvojilo izveštaj predsednika Zelene stranke, Čabradi Gorana o njegovom dosadašnjem radu, zauzelo je jedinstven stav i podržalo predsednika Zelene stranke, Čabradi Gorana, po pitanju svih aktivnosti u prethodnom periodu.\nIsto tako, Predsedništvo je prihvatilo izveštaj Predsednika Izvršnog odbora stranke, Dragana Jovanovića, o radu gradskih i opštinskih odbora, kao i o raspuštanju pojedinih odbora koji su svojim delovanjem pokušali da naruše imidž stranke.\nPredsednik Saveta za evropske integracije i međunarodnu saradnju, Danijel Pantić, podneo je izveštaj o radu tog saveta u prethodnom periodu i aktivnostima na kongresu Evropske zelene partije u Utrehtu.\nPotpredsednik stranke Aleksandar Stanimirović podneo je izveštaj o aktivnostima na polju organizacije gradskog odbora u Beogradu.\nOpšti zaključak na sednici Predsedništva je taj da je Zelena stranka jača i organizovanija nego pre izbora, kao i da treba i dalje raditi na ostvarenju programskih ciljeva, jačati samu organizaciju i time opravdati poverenje koje su nam članovi, simpatizeri i glasači poverili na zadnjim Parlamentarnim izborima.


Četvrto zasijedanje Đečjeg parlamenta\nutorak, 20. novembar 2012. 18:27\nPredśednik Skupštine Crne Gore Ranko Krivokapić kazao u uvodnom izlaganju, da je izuzetno zadovoljan što po četvrti put otvara najsrećniji parlament na svijetu, ističući da je\nnemjerljivo što đeca u ovo crnogorsko zdanje đe se donose odluke o Crnoj Gori, svaki put unesu i podijele svoju radost i očekivanja.\nPredśednik Krivokapić je naglasio da ima puno nade i uvjerenja da svaka generacija donosi nova i bolja znanja Crnoj Gori. “Pravo je bogatstvo čistota vaših motiva da postavite pitanja u ovaj demokratski dom”, istakao je predśednik Krivokapić i dodao da upravo zahvaljujući vizijama đece, a preko njihovih nastavnika, Skupština Crne Gore realizuje niz zajedničkih projekata. Predśednik Skupštine Crne Gore Ranko Kkivokapić posebno je apostrofirao važnost davanja tradicionalnosti Đečijem parlamentu i predložio da on ne bude realizovan samo jednom godišnje i samo u Podgorici već da bi dobro bilo slično organizovati i u svim crnogorskim opštinama.\nPored predśednika Krivokapića, za predśedavajućim stolom bili su i potpredśednici Suljo Mustafić i Branko Radulović, kao i generalni sekretar Skupštine Crne Gore Damir Davidović. Predśedavajuće, u ime Đečijeg parlamenta, bile su učenice Sandra Manojlovič, Zvezdana Ivanović i Tijana Mišević. Manojlović je kazala da su izborom tri predstavnice Đečijeg parlamenta za predśedavajuće današnje śednice htjeli da, kako je kazala, podśete na poštovanje rodne ravnopravnosti. Učenik iz Berana Luka Bojović, u svojoj prezentaciji, rekao je da je posebno važno to što o ozbiljnim stvarima danas govore đeca, dok je Marijana Blažević, učenica iz Podgorice, kazala da se inkluzivnim obrazovanjem mnogo toga promijenilo na bolje ali da bi trebalo još dosta toga učiniti. Svoju prezentaciju imala je i učenica iz Nikšića Denisona Beriša koja je govorila o položaju REA populacije u Crnoj Gori, te činjenici da je sve veći broj romske đece školaraca ali da je problem sticanje zdravstvene zaštite odnosno dobijanje dokumenata.\nNakon prezentacija prvo pitanje imala je čast da postavi učenica iz Andrijevice Jovana Radivojević, poslije čega su to pravo ostvarile i ostale njene koleginice i kolege. Jedno od pitanja odnosilo se i na predśednika crnogorskog parlamenta Ranka Krivokapića a ticalo se vođenja evidencije o pitanjima koja su postavljana na ranijim zasijedanjima i o njihovim realizacijama. Predśednik Krivokapić je rekao da se sve generacije bore za pravdu ali da nekada do odgovora nije lako doći, što, kako je dodao, ne umanjuje stalnu potrebu praćenja vlasti kako ispunjava svoja obećanja. Podśetio je male poslanike da demokratija nije savršen sistem, već da je taj sistem jak samo onoliko koliko jako građani istrajavaju u svojoj namjeri da društvo dovedu na neki bolji nivo.\nOdgovore su, pored predśednika Krivokapića dali i pojedini ministri, njihovi pomoćnici, kao i saradnici gradonačelnika Podgorice i Cetinja, te predstavnik UNICEF-a. Prisustvovali su predstavnici poslaničkih klubova Skupštine Crne Gore, ambasada, UNICEFA, oragnizacije Save the Children, Evropske Komisije, OSCE i UNDP.\nIV zasijedanje Đečijeg parlamenta organizovala je Skupština Crne Gore u saradnji sa Centrom za prava đeteta Crne Gore, uz podršku kancalerije UNICEF-a i Save the Children.\nZasijedanju je prisustvovalo 42 učenika iz 21 opštine, koji su predstavnici lokalnih đečijih parlamenta iz Bara, Cetinja, Bijelog Polja i Podgorice i đečjih parlamenata iz osnovnih škola u 17 gradova Crne Gore.\nIV Đečiji parlament organizovan je povodom 20. novembra, Dana usvajanja UN Konvencije o pravima đeteta i ove godine je posvećen afirmaciji prava đece na učešće i zagovaranje, kao značajne društvene potrebe i vrijednosti.


U POVERENJU: Električni Orgazam - Koncert u "Akademiji" (VIDEO)\nElektrični Orgazam - Koncert u "Akademiji" (VIDEO)\n„Električni orgazam” tri decenije postojanja obelezava i tako sto je na sajt www.live-e.tv postavio besplatno za skidanje video snimak čitavog prvog ovogodišnjeg koncerta održanog 2. januara u beogradskoj „Akademiji”.\n- Video zapis koncerta sa „Akademije” svi mogu da gledaju i skinu besplatno sa interneta. To je na neki način mali poklon za naše fanove povodom 30 godina benda - rekao je frontmen „Električnog orgazma” Srđan - Gile Gojković agenciji Beta.\nMože se skinuti video snimak 84-minutnog koncerta, na kome se „Električni orgazam” prošetao kroz sve faze karijere, od pesama nastalih 1980-81. godine „Konobar” i „Krokodili dolaze” do „Protiv sebe” sa poslednjeg studijskog albuma „Harmonajzer” (2002). Gojković kaže da bi na proleće „Električni orgazam” konačno trebao da objavi novi album „To što vidiš to i jeste”, koji\nnajavljuje kao „bitno drugačiji od svih albuma benda do sada”.\nPrvi put u karijeri „Električnog orgazma” Gojković neće biti glavni autor muzike, već je tu dužnost podelio s klavijaturistom Ljubomirom Đukićem i gitaristom Branislavom Petrovićem Bananom. Novi album donosi „fuziju roka, fanka i soula”, a gitarista i pevač kaže da su se na njemu „pomešale prva faza benda gde je Ljuba sa klavijaturama bio dominantni zvuk benda, i ona posle albuma „Distorzija” (1986) kad je Banana bio glavni.


Air Montenegro i tokom zime leti za Beograd - Novosti - Turistički svet\nAir Montenegro i tokom zime leti za Beograd\nIArhiva Air Montenegro\nAir Montenegro, nacionalni avio-prevoznik Crne Gore, i tokom zime nastavlja letove ka Beogradu, koji je i jedno on najvažnijih komercijalnih tržišta kompanije. Putnicima iz Beograda su na raspolaganju svakodnevni letovi koji se obavljaju modernim letelicama Embraer 195.\n- Srbija je jedno od najvažnijih tržišta za kompaniju Air Montenegro. Naš komercijalni saobraćaj je uspostavljen 10. juna ove godine upravo letom za Beograd, a jubilarni hiljaditi let ostvarili smo baš na liniji Podgorica-Beograd. Za samo četiri meseca redovnog saobraćaja prevezli smo rekordnih 63.000 putnika između Srbije i Crne Gore. Pošto naše zemlje ne povezuje samo turizam, nego i razvijeni kulturni, porodični i ekonomski odnosi, i tokom zimske sezone ćemo nastaviti sa letovima ka Beogradu iz Podgorice i Tivta - kaže Predrag Todorović, izvršni direktor kompanije Air Montenegro.\nDa podsetimo: Kompanija Air Montenegro osnovana je februara 2021. godine. Prvi čarter let je imala 1. juna, dok je sa redovnim avio-saobraćajem započela 10. juna 2021. Air Montenegro je do sada prevezao preko 76.000 putnika i ostvario više od 1.000 letova, čime je za 30% premašio očekivane rezultate.\nTokom letnje sezone Air Montenegro je imao redovne linije ka Beogradu, Banjaluci, Ljubljani, Frankfurtu i Istanbulu, dok će u zimskoj sezoni leteti ka Beogradu, Istanbulu i Ljubljani.\n- S obzirom na to da je naša osnovna uloga kao nacionalnog avio-prevoznika, promocija Crne Gore kao destinacije i podrška crnogorskoj ekonomiji, ove godine uložili smo posebne napore da aktuelizujemo i ski-ponudu. Napravili smo saradnju sa brojnim, kako lokalnim tako i regionalnim partnerima koji imaju i ponude za skijanje. Verujemo da će ovakve saradnje omogućiti proširenje turističke ponude u postsezoni - dodao je Todorović.


Predati odgovori na naknadna pitanja Evropske komisije\nBy Mladen Dragojlovic/ Published on: 04/03/2019\nPredsjedavajući Predsjedništva BiH, Milorad Dodik, izjavio je u ponedjeljak u Briselu da je sretan što ima priliku predati odgovore na pitanja iz upitnika Evropske komisije komesaru za politika prema susjedima i proširenju, Johanesu Hanu.\nDodik je istakao da su svi u Bosni i Hercegovini predani postizanju statusa kadnidata i konačnom članstvu u EU. Na zajedničkoj konferenciji za novinare sa Hanom, Dodik je istakao da je dostavljanje odgovora na naknadna pitanja približilo BiH evropskim integracijama.\n“Svi politički faktori u BiH, bez obzira na entitet ili naciju, su opredijeljeni da podrže evropske integracije i da se približe EU,” rekao je predsjedavajući Predsjedništva BiH.\nDodik je naveo da je specifičan sistem odlučivanja u BiH usporio određene aktivnosti, zbog čega je uspostavljen mehanizam koordinacije. Ovaj mehanizam je pomogao BiH institucijama da odgovore na pitanja iz Upitnika, čime je ponovo potvrđena njegova važnost.\n„Mehanizam koordinacije, koji smo definisali u saradnji sa Evropskom komisijom, pružio je najbolji model za harmonizaciju na različitim nivoima vlasti, u skladu sa nadležnostima. Odgovori su se mogli uskladiti isključivo kroz mehanizam koordinacije i drago mi je što smo to uspjeli,” rekao je Dodik.\nDodao je da postoje neka pitanja na koja nije odgovoreno, ali da će se i taj posao nastaviti.\n“Radićemo na određenim pojašnjenjima i vjerujemo da će sadašnja Evropska komisija tokom svog mandata dati mišljenje koje će nam pomoći da dobijemo status kandidata,” rekao je Dodik,\nizrazivši uvjerenje da bi, zajedničkim naporima sa Evropskom komisijom, BiH dobila status kandidata, što bi joj dalo novu dinamiku i šansu za daljnje poboljšanje efikasnosti sistema.\n“To znači da moramo početi raditi već sutra na svim reformama koje su odložene. Moramo reformu javne uprave staviti na dnevni red. Reforma nije činjenica da je odlazeće Vijeće ministara angažovalo 450 ljudi. Moramo dobiti jeftinu, efikasnu evropsku strukturu javne uprave u BiH, jer je to jedini način da dođemo do rješenja koja će nas približiti EU,” naglasio je Dodik.\nDodik, koji se ranije susreo s potpredsjednikom Evropske komisije i visokim predstavnikom za vanjske poslove i bezbjednosnu politiku, Federikom Mogerini, i komesarom Hanom, rekao je da je sastanak bio vrlo srdačan, uprkos primjedbama da su odgovori trebali stići ranije.\n“Zahvalan sam ljudima iz Evropske komisije za razumijevanje specifičnosti odlučivanja i strukturu u BiH i zato mi je drago da smo danas ovdje po ovom pitanju,” rekao je Dodik.\nEvropska komisija je dostavila naknadna pitanja u BiH u junu prošle godine, a 106 su se odnosile na političke kriterije, 43 na oblast socijalne politike i zapošljavanja, 38 na transportne politike, 36 na oblasti pravde, slobode i bezbjed osti, a 33 na ekonomske kriterijime.\nSvrha naknadnih pitanja je da se razjasniti ono što je dostavljeno u odgovorima BiH na Upitnik EK, kao i traženje nedostajuće i ažurne informacije.\nParadoks je da je Milorad Dodik, koji često kaže da Bosna i Hercegovina nije njegova domovina i da su Srbi gurnuti u zajedničku državu sa Bošnjacima i Hrvatima silom Dejtonskog mirovnog sporazuma, danas predao odgovore u ime države koju ne osjeća kao svoju. Dodik ima i srpsko državljanstvo i smatra Srbiju za otadžbinu svih Srba.


Stiže novi porez za građane Srbije\nA. J. 5. januara 2021. 16:10\nFoto: Andreas Trojak - CC BY 2.0\nNovim zakonom koji reguliše trgovinu kriptovalutama, a koji od skora ima i Srbija, predvideo je još jedan porez o kome bi građani trebalo da povedu računa. Porez na nasleđe ili poklon plaća se ukoliko je predmet gotovina, štednja, depozit u banci, ali i digitalna imovina, odnosno kriptovalute. Stopa poreza je proporcionalna i iznosi 2,5 odsto.\nKupovina bitkoina u Srbiji nije bila popularnija do sada. Rapidan rast vrednosti ove kriptovalute povećao je poslednjih nedelja i broj naših građana koji trguju digitalnim valutama. Istovremeno se povećao i broj onih koji razmišljaju da poklone ili već poklanjaju bitkoin dragim ljudima. I upravo je tu važno znati da ovakav poklon „modernog doba“ nosi i trošak,\nPoreza na nasleđe i poklon oslobođene su pritom osobe u prvom stepenu srodstva, odnosno direktni potomci, supružnici i roditelji. Ne i kumovi i prijatelji, a koji najčešće i dobijaju digitalne valute za poklon.\nA nije nemoguće da bitkoin dobijete na poklon. Setite se priče kada su građani Srbije za neke posebne datume od prijatelja i kolega često na poklon dobijali jedinice investicionih fondova. I to se događalo baš na počecima razvoja ove industrije u našoj zemlji.\nStatistika govori da su korisnici kriptovaluta uglavnom muškarci u dvadesetim i tridesetim godinama koji su solidno tehnički „potkovani“. Međutim, u periodima kada cena naglo raste, pojavljuje se i veliki broj ljudi van navedene kategorije.\nFiskalna kasa za frizere, kozmetičare, kladionice…\nZašto se digla prašina oko novog poreza za srpsku dijasporu koji – ne…\nProvizija i do 10 odsto\nTrgovinu kriptovalutama prate i provizije i one umeju dosta da variraju, bilo da se radi o kupovini ili o prodaji. One zavise i od načina kupovine/prodaje, ali i od trenutnog odnosa ponude i potražnje. Poznavaoci prilika kažu da se kreću i do 10 odsto.\nAko se pitate koliko možete zaraditi na kriptovalutama dovoljno je reći da je jedan bitkoin pre godinu dana vredeo oko 9.500 dolara, dok je ovih dana na nivou od 30.000 dolara! Ipak, cene dosta osciliraju, pa je tako u međuvremenu u martu cena pala i na samo 5.300 dolara. Najintenzivniji rast zabeležen je u proteklih mesec dana, kada je vrednost bitkoina uvećana za 50 odsto, piše Blic.\nEkonomisti, ipak, upozoravaju.\n„U trenutnoj fazi kriptovalute ne možemo posmatrati kao klasičan novac, jer pokazuju visok stepen oscilacije – skokova i padova u vrednosti. Kao što danas vredi 30.000 dolara, već sutra može vredeti značajno manje“, ocenio je ekonomista Mališa Đukić.